
ΝΟΜΟΣ ΥΠ’ ΑΡΙΘ. 4061 

Διαχείριση καί προστασία ακινήτων Υπουργείου Αγρο¬ 
τικής Ανάπτυξης και Τροφίμων - Ρύθμιση εμπραγμά¬ 
των δικαιωμάτων και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΑΚΙΝΗΤΑ ΠΟΥ ΔΙΑΧΕΙΡΙΖΕΤΑΙ ΤΟ ΥΠΟΥΡΓΕΙΟ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Άρθρο 1 
Ορισμοί 

Για τους σκοπούς του νόμου αυτού: 

1. Τα ακίνητα των οποίων η διαχείριση ανήκει στο 
Υπουργείο Αγροτικής Ανάπτυξης και Τροφίμων είναι: 

α) Οι διαθέσιμες εκτάσεις και τα διαθέσιμα οικόπεδα, 
δηλαδή όσες εκτάσεις και οικόπεδα έμειναν αδιάθετα 
μετά την ολοκλήρωση της απαλλοτριωτικής διαδικα¬ 
σίας για την αποκατάσταση ακτημόνων γεωργών και 
γεωργοκτηνοτρόφων, καθώς και όσες επανήλθαν στην 
κυριότητα του Ελληνικού Δημόσιου, λόγω έκπτωσης 
του δικαιούχου και ανάκλησης του σχετικού παραχω¬ 
ρητηρίου. 

β) Οι συνεταιρικές εκτάσεις του άρθρου 31 του β.δ. 
29.10/6.12.1949 «Αγροτικός Κώδικας» (Α' 342/1952) και 
αυτές που αναγράφονται ως κοινόχρηστες στα κυρω¬ 
μένα κτηματολογικά στοιχεία των διανομών αγροκτη¬ 
μάτων. 

γ) Οι αποστραγγιζόμενες γαίες, όπως ιδίως των διατά¬ 
ξεων του β.δ. 19.3/24.3.1941 «Κώδικας αποστραγγιζόμενων 
γαιών» (Α' 84/1941). 

δ) Τα μπασταινουχικά κτήματα του άρθρου 290 του 
Αγροτικού Κώδικα. 

ε) Οι εκτάσεις οι οποίες απετέλεσαν αντικείμενο κτη- 
νοτροφικής αποκατάστασης βάσει πράξεων απαλλοτρι¬ 
ώσεων που εκδόθηκαν κατ’ εφαρμογή του ν.δ. 203/1969 
«Κτηνοτροφικός Κώδικας» (Α' 368/1941) και του άρθρου 
28 του ν. 2185/1952 (Α' 217/1952). 

στ) Τα ακίνητα που περιήλθαν ή περιέρχονται στο 
Υπουργείο Αγροτικής Ανάπτυξης και Τροφίμων, σύμ¬ 
φωνα με το άρθρο 4 του ν. 3147/2003 (Α' 135), όπως 
συμπληρώθηκε με την παράγραφο 19 του άρθρου 12 του 
ν. 3208/2003 (Α' 303) και αντικαταστάθηκε με τις παρα- 

γράφους 12, 33α και 33β του άρθρου 20 του ν. 3399/2005 
(Α' 255), την παράγραφο 9 του άρθρου 13 του ίδιου 
νόμου, την παράγραφο 3 του άρθρου 4 του ν. 2215/1994 
(Α' 77), καθώς και με πράξεις δωρεάς ή κληρονομιάς. 

2. Τα ακίνητα αυτά ανήκουν κατά κυριότητα στο Ελ¬ 
ληνικό Δημόσιο και η διαχείρισή τους ασκείται από το 
Υπουργείο Αγροτικής Ανάπτυξης και Τροφίμων και τις 
Περιφέρειες, σύμφωνα με τα οριζόμενα στα άρθρα 4 
έως 12. 

3. Οι διατάξεις του παρόντος νόμου δεν εφαρμόζονται 
σε ανταλλάξιμες εκτάσεις, δάση, δασικές ή αναδασω¬ 
τέες εκτάσεις, προστατευόμενες περιοχές των άρθρων 
18 και 19 του ν. 1650/1986 (Α' 160), χώρους και ζώνες 
μνημείων που προστατεύονται από την αρχαιολογική 
υπηρεσία, αιγιαλό και παραλίες, όπως ορίζονται από τις 
διατάξεις του ν. 2971/ 2001 (Α' 285), καθώς και σε άλλες 
προστατευόμενες, σύμφωνα με την κείμενη νομοθεσία, 
περιοχές. 

Άρθρο 2 

Συμβατική και ψηφιακή βάση δεδομένων 

1. Στον Οργανισμό Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) τηρείται βάση δεδομένων, όπου απεικο¬ 
νίζονται ψηφιακά όλα τα ακίνητα που διαχειρίζεται το 
Υπουργείο Αγροτικής Ανάπτυξης και Τροφίμων. Στη βάση 
δεδομένων έχουν πρόσβαση οι Επιτροπές Θεμάτων Γης 
και Επίλυσης Διαφορών του άρθρου 14, οι αρμόδιες υπη¬ 
ρεσίες των Περιφερειών της χώρας, οι Επιτροπές Ελέγ¬ 
χου και Νομιμότητας των Αποκεντρωμένων Διοικήσεων 
του άρθρου 17, καθώς και κάθε ενδιαφερόμενος μετά 
από σχετική του αίτηση στον Ο.Π.Ε.Κ.Ε.Π.Ε.. 

2. Κάθε πράξη παραχώρησης, η οποία γίνεται σύμφω¬ 
να με τις διατάξεις του άρθρου 4, καταχωρείται στην 
ψηφιακή βάση δεδομένων, με μέριμνα του Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (Ο.Π.Ε.Κ.Ε.Π.Ε.) ή της αρμόδι¬ 
ας υπηρεσίας της Περιφέρειας της χώρας, αν η πράξη 
παραχώρησης εκδόθηκε από τον Περιφερειάρχη. Στην 
πράξη παραχώρησης πρέπει να περιγράφεται με σαφή¬ 
νεια το παραχωρούμενο ακίνητο κατά θέση, εμβαδόν 
και συντεταγμένες στο ελληνικό γεωδαιτικό σύστημα 
αναφοράς. Οι ίδιες υπηρεσίες καταχωρούν στη βάση 
δεδομένων τις πράξεις ανάκλησης ή ακύρωσης των 
αποφάσεων παραχώρησης. 

3. Οι αρμόδιες υπηρεσίες των Περιφερειών της χώρας 
τηρούν τα κτηματολογικά στοιχεία των διανομών απαλ- 
λοτριωμένων αγροκτημάτων, καθώς και τις αποφάσεις 
των Επιτροπών Απαλλοτριώσεων και των Επιτροπών 
Οριστικών Διανομών. 

4. Αν το κατά κυριότητα παραχωρούμενο ακίνητο βρί¬ 
σκεται σε περιοχή που έχει ενταχθεί στο Εθνικό Κτημα¬ 
τολόγιο, για την παραχώρηση της έκτασης απαιτείται η 
αναγραφή του Κωδικού Αριθμού Εθνικού Κτηματολογίου 
(ΚΑΕΚ) στη σχετική πράξη. 

Άρθρο 3 
Αρμόδια όργανα 

Ακίνητα, των οποίων η διαχείριση ανήκει στο Υπουρ¬ 
γείο Αγροτικής Ανάπτυξης και Τροφίμων, παραχωρού- 
νται με απόφαση του Υπουργού Αγροτικής Ανάπτυξης 
και Τροφίμων ή του Περιφερειάρχη, στην περιφέρεια 
του οποίου βρίσκεται το ακίνητο, σύμφωνα με τα ορι¬ 
ζόμενα στο άρθρο 4. 

Άρθρο 4 

Παραχωρήσεις ακινήτων 

1. Με απόφαση του Υπουργού Αγροτικής Ανάπτυξης 
και Τροφίμων δύνανται να παραχωρούνταί: 

α) Κατά χρήση, έναντι τιμήματος, ακίνητα για δραστη¬ 
ριότητες του πρωτογενή τομέα, καθώς και επενδύσεις 
άνω των τριών εκατομμυρίων (3.000.000) ευρώ, όπως 
ίδρυση ή επέκταση βιοτεχνικών και βιομηχανικών εγκα¬ 
ταστάσεων, ίδρυση ή επέκταση ξενοδοχειακών μονάδων 
και επενδύσεις σε ανανεώσιμες πηγές ενέργειας ή ακί¬ 
νητα άνω των εκατό (100) στρεμμάτων, για οποιονδήπο- 
τε σκοπό, ύστερα από γνώμη του οικείου περιφερειακού 
συμβουλίου, που παρέχεται εντός (2) μηνών από την 
κατάθεση της αίτησης του ενδιαφερομένου. Η παρα¬ 
χώρηση της χρήσης, έναντι τιμήματος, γίνεται κατόπιν 
δημοπρασίας σύμφωνα με τα οριζόμενα στο άρθρο 10 
και μετά από εισήγηση της Διεύθυνσης Πολιτικής Γης 
του Υπουργείου Αγροτικής Ανάπτυξης και Τροφίμων. 

β) Δωρεάν, κατά χρήση, ακίνητα στο Δημόσιο και 
στους Οργανισμούς Τοπικής Αυτοδιοίκησης (Ο.Τ.Α.) και 
σε νομικά πρόσωπα δημοσίου ή ιδιωτικού δικαίου μη 
κερδοσκοπικού χαρακτήρα για κοινωφελείς σκοπούς. 
Για την παραχώρηση της χρήσης εισηγείται η Διεύθυνση 
Πολιτικής Γης του Υπουργείου Αγροτικής Ανάπτυξης και 
Τροφίμων, μετά από αίτηση του ενδιαφερομένου φορέα, 
στην οποία περιγράφεται το ακίνητο, κατά εμβαδόν, 
θέση και συντεταγμένες στο ελληνικό γεωδαιτικό σύ¬ 
στημα αναφοράς και προσδιορίζεται η χρονική διάρκεια 
και ο σκοπός της παραχώρησης. 

2. Με την επιφύλαξη της παραγράφου 1, με απόφαση 
Περιφερειάρχη, μπορούν να παραχωρούνταί ακίνητα 
των οποίων η διαχείριση ανήκει στο Υπουργείο Αγρο¬ 
τικής Ανάπτυξης και Τροφίμων, μετά από γνώμη της 
Επιτροπής Θεμάτων Γης και Επίλυσης Διαφορών του 
άρθρου 14, για τους κάτωθι σκοπούς: 

α) Γ ια την παραγωγή τροφίμων φυτικής ή ζωικής προ¬ 
έλευσης ή ζωοτροφών ή για βόσκηση, κατά χρήση, ένα¬ 
ντι χαμηλού τιμήματος, για ακίνητα εμβαδού έως εκατό 
(100) στρεμμάτων, σε κατ’ επάγγελμα αγρότες, φυσικά 
ή νομικά πρόσωπα, όπως αυτά προσδιορίζονται στο 
άρθρο 2 του ν. 3874/2010 (Α' 151), σε συνεταιρισμούς και 
ομάδες παραγωγών, όπως αυτοί προσδιορίζονται στο 
άρθρο 1 του ν. 4015/2011 (Α' 210), καθώς και σε ανέργους, 
εγγεγραμμένους στον Οργανισμό Απασχόλησης Εργα¬ 


τικού Δυναμικού (Ο.Α.Ε.Δ.), μετά από ανακοίνωση του 
Οργανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
στην ηλεκτρονική του σελίδα στο διαδίκτυο, στην οποία 
αναρτώνται τα προς παραχώρηση αγροτικά ακίνητα. 

β) Για δραστηριότητες του πρωτογενή τομέα, κατά 
χρήση, έναντι τιμήματος, σε φυσικά ή νομικά πρόσωπα 
για αγροτική χρήση, όπως για καλλιέργεια ενεργειακών 
φυτών, εγκαταστάσεων θερμοκηπίων, ίδρυση ή επέ¬ 
κταση κτηνοτροφικών μονάδων και ίδρυση ή επέκταση 
ιχθυογεννητικών μονάδων. Η παραχώρηση της χρήσης, 
έναντι τιμήματος, γίνεται κατόπιν δημοπρασίας σύμφω¬ 
να με τα οριζόμενα στο άρθρο 10. 

γ) Γ ια αναπτυξιακούς σκοπούς, κατά χρήση, έναντι 
τιμήματος, όπως για την ίδρυση ή επέκταση βιοτεχνικών 
και βιομηχανικών εγκαταστάσεων, τουριστικών μονάδων 
και εγκαταστάσεων ανανεώσιμων πηγών ενέργειας. 

δ) Γ ια την εγκατάσταση κεραιών κινητής τηλεφωνίας, 
κατά χρήση, έναντι τιμήματος. 

3. Για την παραχώρηση ακινήτου, ο ενδιαφερόμενος 
υποβάλλει αίτηση στη Διεύθυνση Πολιτικής Γης του 
Υπουργείου Αγροτικής Ανάπτυξης και Τροφίμων ή 
στην Επιτροπή θεμάτων Γης και Επίλυσης Διαφορών, 
στην οποία περιγράφει το ακίνητο, κατά εμβαδόν, θέση 
και συντεταγμένες στο ελληνικό γεωδαιτικό σύστημα 
αναφοράς και προσδιορίζει τη χρονική διάρκεια και το 
σκοπό της παραχώρησης. 

4. Στην απόφαση παραχώρησης της χρήσης ορίζε¬ 
ται: 

α) Ο χρόνος και ο τρόπος εγκατάστασης του παρα- 
χωρησιούχου. 

β) Το τίμημα και ο τρόπος καταβολής του, σύμφωνα 
με τα άρθρα 9 και 10. 

γ) Η χρονική διάρκεια της παραχώρησης, σύμφωνα 
με το άρθρο 8. 

δ) Οι όροι παραχώρησης, σύμφωνα με το άρθρο 11, 
καθώς και επιπλέον όροι, εφόσον αυτό επιβάλλεται για 
τη διασφάλιση των συμφερόντων του Δημοσίου. 

5. Γ ια την παραχώρηση ακινήτου, σύμφωνα με την 
παράγραφο 1 περίπτωση α', εκτός της παραχώρησης 
χρήσης για δραστηριότητες του πρωτογενή τομέα και 
σύμφωνα με την παράγραφο 2 περιπτώσεις γ' και δ', 
απαιτείται ο χαρακτηρισμός του από την αρμόδια δα¬ 
σική υπηρεσία, σύμφωνα με τις διατάξεις του άρθρου 
14 του ν. 998/1979, ωσότου δημοσιευθούν οι δασικοί 
χάρτες της χώρας. Κατ’ εξαίρεση, ο χαρακτηρισμός 
του ακινήτου δεν απαιτείται, εφόσον η ασκούμενη δρα¬ 
στηριότητα επιτρέπεται από τις διατάξεις της δασικής 
νομοθεσίας. Στις περιπτώσεις αυτές η πράξη παραχώ¬ 
ρησης της χρήσης είναι έγκυρη και ισχυρή ανεξάρτητα 
από τη μορφή της έκτασης. 

Άρθρο 5 

Εκμίσθωση λατομείων 

Γ ια την εκμίσθωση και εκμετάλλευση λατομείων, την 
έκδοση αδειών εκμετάλλευσης, καθώς και για κάθε άλλο 
σχετικό θέμα αρμόδιος είναι ο περιφερειάρχης, στην 
Περιφέρεια του οποίου βρίσκεται το ακίνητο, και εφαρ¬ 
μόζονται αναλογικά οι διατάξεις του ν. 1428/1984 (Α' 43), 
όπως τροποποιήθηκε και ισχύει. Δεν εφαρμόζονται οι 
διατάξεις του νόμου αυτού όσον αφορά τη διαδικασία 
και τους όρους παραχώρησης που προβλέπονται στα 
άρθρα 8, 9,10 και 11. 

Άρθρο 6 

Παραχώρηση της χρήσης για κοινωφελείς σκοπούς 

Η απόφαση παραχώρησης της χρήσης ακινήτων, 
δωρεάν, για κοινωφελείς σκοπούς, σύμφωνα με την 
περίπτωση β' της παραγράφου 1 του άρθρου 4, ανα¬ 
καλείται αν ο χρήστης δεν εκπληρώσει το σκοπό της 
παραχώρησης εντός πενταετίας από την έκδοση της 
απόφασης παραχώρησης ή αν αλλάξει ο σκοπός της 
παραχώρησης, χωρίς τη συναίνεση του οργάνου που 
εξέδωσε την πράξη αυτή. Στην απόφαση παραχώρησης 
περιλαμβάνονται κατά τα λοιπά οι όροι του άρθρου 11. 
Με την ίδια απόφαση μπορεί να τίθενται επιπλέον όροι 
για την παραχώρηση του ακινήτου. 

Άρθρο 7 

Παραχώρηση της χρήσης αγροτικών ακινήτων 
έναντι χαμηλού τιμήματος 

1. Ο ενδιαφερόμενος για την παραχώρηση της χρήσης 
αγροτικού ακινήτου, έως εκατό (100) στρεμμάτων, που 
διαχειρίζεται το Υπουργείο Αγροτικής Ανάπτυξης και 
Τροφίμων, με σκοπό την παραγωγή τροφίμων, φυτικής ή 
ζωικής προέλευσης ή ζωοτροφών ή για βόσκηση, έναντι 
χαμηλού τιμήματος, σύμφωνα με την περίπτωση α' της 
παραγράφου 2 του άρθρου 4, πρέπει να εντάσσεται σε 
μία από τις ακόλουθες κατηγορίες: 

α) Να είναι επαγγελματίας αγρότης ή νομικό πρόσωπο 
εγγεγραμμένο στο Μητρώο Αγροτών και Αγροτικών 
Εκμεταλλεύσεων (Μ.Α.Α.Ε.) ως κάτοχος αγροτικής εκμε¬ 
τάλλευσης, σύμφωνα με το άρθρο 2 του ν. 3874/2010, ή 
συνεταιρισμός ή ομάδα παραγωγών, όπως αυτοί προσ¬ 
διορίζονται στο άρθρο 1 του ν. 4015/2011. 

β) Να είναι άνεργος εγγεγραμμένος στα αρχεία του Ορ¬ 
γανισμού Απασχόλησης Εργατικού Δυναμικού (Ο.Α.Ε.Δ.). 

γ) Να είναι νέος ηλικίας έως τριάντα πέντε (35) ετών 
πτυχιούχος Γεωτεχνικής Σχολής (ΑΕΙ ή ΤΕΙ). 

2. Η επιλογή του φυσικού ή νομικού προσώπου μεταξύ 
περισσοτέρων του ενός υποψηφίου ενδιαφερομένου 
για το ίδιο αγροτικό ακίνητο γίνεται βάσει βαθμών που 
συγκεντρώνει κάθε ενδιαφερόμενος σύμφωνα με τις 
ακόλουθες ομάδες κριτηρίων: 

ΚΡΙΤΗΡΙΟ Α 

Α1) Αγρότης με όμορη προς το παραχωρούμενο 
αγροτικό ακίνητο αγροτική εκμετάλλευση και με την 
προϋπόθεση ότι το σύνολο των ήδη καλλιεργούμενων 
ιδιόκτητων ή μισθωμένων αγροτεμαχίων του και του υπό 
παραχώρηση αγροτεμαχίου δεν υπερβαίνει τα εκατό 
(100) στρέμματα. 

Βαθμοί 50 

Α2) Αγρότης στον οποίο το ακίνητο είχε παραχωρηθεί 
για καλλιέργεια με απόφαση Νομάρχη ή Αντιπεριφε- 
ρειάρχη, με βάση την ΠΥΣ 95/1975 (Α' 180) για δύο (2) 
χρόνια τουλάχιστον. 

Βαθμοί 100 

Α3) Μόνιμος κάτοικος Δήμου της περιφερειακής ενό¬ 
τητας στην οποία βρίσκεται το παραχωρούμενο ακί¬ 
νητο. 

Βαθμοί 100 

ΚΡΙΤΗΡΙΟ Β 

Β1) Νέος αγρότης ηλικίας έως τριάντα πέντε (35) ετών 
ή νέος αγρότης, σύμφωνα με το άρθρο 22 του Κανο¬ 


νισμού (ΕΚ) αριθ. 1698/2005 του Συμβουλίου της 20ής 
Σεπτεμβρίου 2005, για τη στήριξη της αγροτικής ανά¬ 
πτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΕ Ι_ 277). 

Βαθμοί 100 

Β2) Νέος ηλικίας έως τριάντα πέντε (35) ετών με 
πτυχίο Γ εωτεχνικής Σχολής (ΑΕΙ ή ΤΕΙ ) ημεδαπής ή 
αλλοδαπής. 

Βαθμοί 100 

Β3) Ανεργος εγγεγραμμένος στα αρχεία του ΟΑΕΔ. 

Βαθμοί 180 

Β4) Επαγγελματίας Αγρότης. 

Βαθμοί 60 

ΚΡΙΤΗΡΙΟ Γ 

Γ1) Νέος αγρότης ηλικίας έως τριάντα πέντε (35) 
ετών ή νέος αγρότης σύμφωνα με το άρθρο 22 του 
Κανονισμού (ΕΚ) αριθ. 1698/2005 του Συμβουλίου της 
20ής Σεπτεμβρίου 2005, για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Αγρο¬ 
τικής Ανάπτυξης (ΕΕ Ι_ 277) ή νέος με πτυχίο Γεωτε¬ 
χνικής Σχολής έως τριάντα πέντε (35) ετών που έχει 
δηλώσει στο Μ.Α.Α.Ε. και στο Ολοκληρωμένο Σύστημα 
Διαχείρισης και Ελέγχου (Ο.Σ.Δ.Ε.) συνολικά (ιδιόκτητο 
ή μισθωμένο) καλλιεργούμενο ή άλλως εκμεταλλευό¬ 
μενο αγροτικό ακίνητο έως εκατό (100) στρέμματα ή 
άνεργος ως εξής: 

Ιδιόκτητο/ 

μισθωμένο καλλιεργούμενο αγροτικό ακίνητο έως 4 στρ. βαθμοί 100 
» » » » έως 10 στρ. βαθμοί 90 

» » » » έως 20 στρ. βαθμοί 80 

» » » » έως 30 στρ. βαθμοί 70 

» » » » έως 40 στρ. βαθμοί 60 

» » » » έως 50 στρ. βαθμοί 50 

» » » » έως 80 στρ. βαθμοί 30 

» » » » έως 100 στρ. βαθμοί 10 

ΚΡΙΤΗΡΙΟ Δ 

Δ1) Υποψήφιος με δέσμευση καλλιέργειας για παρα¬ 
γωγή τροφίμου ενταγμένου στο στρατηγικό σχεδίασμά 
της Περιφέρειας. 

Βαθμοί 100 

Δ2) Υποψήφιος με δέσμευση καλλιέργειας για παρα¬ 
γωγή άλλου τροφίμου μη ενταγμένου στο στρατηγικό 
σχεδίασμά της Περιφέρειας. 

Βαθμοί 50 

Δ3) Υποψήφιος με δέσμευση καλλιέργειας για παρα¬ 
γωγή χονδροειδών ή συμπυκνωμένων ζωοτροφών ή για 
χρήση του αγροτικού ακινήτου για βόσκηση. 

Βαθμοί 50 

ΚΡΙΤΗΡΙΟ Ε 

Ε1) Αγροτικός Συνεταιρισμός ή Ομάδα Παραγωγών με 
δέσμευση καλλιέργειας για παραγωγή τροφίμων ενταγ- 
μένων στο στρατηγικό σχεδίασμά της Περιφέρειας, για 
παραγωγή χονδροειδών ή συμπυκνωμένων ζωοτροφών 
ή για χρήση αγροτικού ακινήτου για βόσκηση χωρίς τον 
περιοριστικό παράγοντα των εκατό (100) στρεμμάτων. 

Βαθμοί 300 

3. Για την παραχώρηση της χρήσης του αγροτικού 
ακινήτου επιλέγεται ο αϊτών που αθροίζει τη μεγαλύ- 

τερη βαθμολογία. Σε περίπτωση συγκέντρωσης ίδιας 
βαθμολογίας μεταξύ περισσότερων φυσικών προσώπων 
επιλέγεται κατά σειρά προτίμησης: α) ο μόνιμος κά¬ 
τοικος και β) ο νεότερος σε ηλικία υποψήφιος. Μεταξύ 
περισσότερων νομικών προσώπων με ίδια βαθμολογία, 
επιλέγεται αυτό με το μεγαλύτερο κύκλο εργασιών, ενώ 
σε περίπτωση ίδιας βαθμολογίας φυσικού και νομικού 
προσώπου επιλέγεται το νομικό πρόσωπο. 

4. Ο ενδιαφερόμενος υποβάλλει την αίτησή του είτε 
μέσω του διαδικτύου είτε στην Επιτροπή Θεμάτων Γης 
και Επίλυσης Διαφορών της οικείας Περιφέρειας. Τα 
στοιχεία του ενδιαφερομένου εισάγονται σε σχετική 
εφαρμογή στο διαδίκτυο, η οποία εμφανίζει τη βαθ¬ 
μολογία που συγκεντρώνει βάσει των παραπάνω κρι¬ 
τηρίων. 

5. Το τίμημα της παραχώρησης της χρήσης ορίζεται 
με απόφαση του Υπουργού Αγροτικής Ανάπτυξης και 
Τροφίμων. 

Άρθρο 8 

Χρονική διάρκεια παραχώρησης 

Η χρονική διάρκεια της παραχώρησης της χρήσης 
ακινήτου, σύμφωνα με το άρθρο 4, ορίζεται από πέντε 
(5) έως είκοσι πέντε (25) έτη, με δυνατότητα παράτασης, 
με ανώτατο όριο τα δέκα (10) έτη. Κατ’ εξαίρεση, μπο¬ 
ρεί να συμφωνηθεί μεγαλύτερη διάρκεια παραχώρησης 
πέραν της 25ετίας, μόνο για επενδυτικούς σκοπούς, 
με την προϋπόθεση ότι η διάρκεια της παραχώρησης 
απαιτείται για την απόσβεση της επένδυσης ή για την 
ένταξή της σε κάποιο επενδυτικό νόμο ή πρόγραμμα, 
που σε κάθε περίπτωση δεν μπορεί να υπερβαίνει τα 
σαράντα (40) έτη. 

Άρθρο 9 

Τίμημα παραχώρησης 

1. Το τίμημα της παραχώρησης της χρήσης καταβάλ¬ 
λεται ετησίως, εντός τριμήνου από την ημερομηνία που 
ορίζει η απόφαση παραχώρησης και κατατίθεται σε Δη¬ 
μόσια Οικονομική Υπηρεσία, ως έσοδο του Δημόσιου. 

2. Ο ενδιαφερόμενος οφείλει να προσκομίζει το παρά¬ 
βολο εξόφλησης του τιμήματος χρήσης στη Διεύθυνση 
Πολιτικής Γης του Υπουργείου Αγροτικής Ανάπτυξης 
και Τροφίμων, αν η απόφαση παραχώρησης της χρή¬ 
σης έχει εκδοθεί από τον Υπουργό, ή στην αρμόδια 
υπηρεσία της οικείας Περιφέρειας, αν η απόφαση πα¬ 
ραχώρησης έχει εκδοθεί από τον Περιφερειάρχη. Σε 
περίπτωση που παρέλθει άπρακτη η σχετική προθεσμία, 
το αρμόδιο όργανο ανακαλεί την πράξη παραχώρησης 
της χρήσης. Ο χρήστης οφείλει να εγκαταλείψει το 
ακίνητο εντός τριών (3) ημερών από τότε που έλαβε 
γνώση της ανάκλησης της πράξης παραχώρησης. Αν 
δεν εγκαταλείψει το ακίνητο, το όργανο που εξέδωσε 
την απόφαση παραχώρησης ειδοποιεί την Επιτροπή 
Ελέγχου και Νομιμότητας του άρθρου 17 για την επιβολή 
των προβλεπόμενων διοικητικών μέτρων. 

Άρθρο 10 

Διαδικασία δημοπρασίας 

1. Με απόφαση του Υπουργού Αγροτικής Ανάπτυξης 
και Τροφίμων συγκροτείται πενταμελής Επιτροπή (Επι¬ 
τροπή δημοπρασίας) με αντικείμενο τη διενέργεια της 
δημοπρασίας της περίπτωσης α' της παραγράφου 1 
του άρθρου 4, που αποτελείται από τους παρακάτω 


υπαλλήλους του Υπουργείου Αγροτικής Ανάπτυξης και 
Τροφίμων: 

α) Υπάλληλο του κλάδου ΠΕ10 Οικονομικού της Διεύ¬ 
θυνσης Οικονομικής ως Πρόεδρο, με αναπληρωτή του 
υπάλληλο της ίδιας Διεύθυνσης. 

β) Υπάλληλο του κλάδου ΠΕ10 Οικονομικού της Δι¬ 
εύθυνσης Οικονομικού Ελέγχου και Επιθεώρησης, με 
αναπληρωτή του υπάλληλο της ίδιας Διεύθυνσης. 

γ) Υπάλληλο του κλάδου ΠΕ11 Μηχανικών της Διεύ¬ 
θυνσης Τοπογραφικής με αναπληρωτή του υπάλληλο 
της ίδιας Διεύθυνσης. 

δ) Υπάλληλο του κλάδου ΠΕΙ Γεωπονικού με τον ανα¬ 
πληρωτή του. 

ε) Διοικητικό υπάλληλο της Διεύθυνσης Πολιτικής Γ ης 
με τον αναπληρωτή του. 

Γραμματέας της Επιτροπής ορίζεται διοικητικός υπάλ¬ 
ληλος που υπηρετεί στη Διεύθυνση Πολιτικής Γης του 
ίδιου Υπουργείου με τον αναπληρωτή του. Κάθε μέλος 
της επιτροπής δεν μπορεί να συμμετάσχει σε αυτήν 
παρά μόνο μία φορά ανά τέσσερα (4) έτη. 

2. Με μέριμνα της Διεύθυνσης Τοπογραφικής του 
Υπουργείου Αγροτικής Ανάπτυξης και Τροφίμων γίνεται 
η καταμέτρηση του ακινήτου και καταρτίζεται σχεδιά¬ 
γραμμα, στο οποίο πρέπει να περιγράφεται με σαφή¬ 
νεια το παραχωρούμενο ακίνητο κατά θέση, εμβαδόν 
και συντεταγμένες στο ελληνικό γεωδαιτικό σύστημα 
αναφοράς. 

3. Με απόφαση της Επιτροπής καθορίζεται το ελά¬ 
χιστο όριο προσφοράς, το οποίο δεν μπορεί να είναι 
κατώτερο του εξήντα τοις εκατό (60%) της μισθωτικής 
αξίας του ακινήτου ανά έτος. 

4. Τόπος και χρόνος διεξαγωγής των δημοπρασιών: 
Οι δημοπρασίες διεξάγονται στην Αθήνα σε χώρο 

και χρόνο που προσδιορίζεται και γνωστοποιείται με 
διακήρυξη του Υπουργείου Αγροτικής Ανάπτυξης και 
Τροφίμων, η οποία ένα (1) μήνα πριν τη διεξαγωγή της 
δημοπρασίας, αναρτάται στην ιστοσελίδα του ίδιου 
Υπουργείου, καθώς και του Ο.Π.Ε.Κ.Ε.Π.Ε. και τοιχο- 
κολλάται στον Πίνακα Ανακοινώσεων της Κεντρικής 
Υπηρεσίας του Υπουργείου Αγροτικής Ανάπτυξης και 
Τροφίμων. 

5. Περιεχόμενο διακήρυξης: 

Η διακήρυξη συντάσσεται από τη Διεύθυνση Πολιτικής 
Γης και πρέπει να περιλαμβάνει υποχρεωτικά: 

α) το χρόνο (ημερομηνία, ώρα έναρξης και λήξης) και 
τον τόπο της διενέργειας της δημοπρασίας, 
β) το είδος, τη θέση και τα λοιπά στοιχεία του υπό 
παραχώρηση ακινήτου, 

γ) την τιμή εκκίνησης του καταβλητέου τιμήματος, 
δ) τις σταδιακές αναπροσαρμογές του τιμήματος, τον 
τόπο και χρόνο της καταβολής του, 
ε) τη διάρκεια της παραχώρησης της χρήσης, 
στ) υπόδειγμα εγγυητικής επιστολής αναγνωρισμένου 
πιστωτικού ιδρύματος για τη συμμετοχή στη δημοπρα¬ 
σία σε ποσοστό δέκα τοις εκατό (10%) επί του ορίου 
προσφοράς, 

ζ) τον όρο ότι μετά την υπογραφή της σύμβασης η εγ¬ 
γυητική επιστολή συμμετοχής αντικαθίσταται με άλλη, 
ποσού ίσου με το δέκα τοις εκατό (10%) του επιτευ- 
χθέντος τιμήματος, για την εξασφάλιση της καταβολής 
του τιμήματος και την τήρηση των όρων της απόφασης 
παραχώρησης, 

η) οποιονδήποτε άλλο όρο κρίνεται αναγκαίος για την 
εξασφάλιση των συμφερόντων του Δημοσίου. 

6. Πλειοδότες: 

Αν κάποιος πλειοδοτεί για λογαριασμό άλλου προ¬ 
σώπου, πρέπει να το δηλώσει, αμέσως, στην επιτροπή 
δημοπρασίας, κατά τη σύνταξη των πρακτικών και να 
προσκομίσει συμβολαιογραφικό πληρεξούσιο ή σχετικό 
έγγραφο παροχής εξουσιοδότησης προς πλειοδοσία, 
θεωρημένο από δημόσια υπηρεσία, διαφορετικά θεω¬ 
ρείται αυτός ως πλειοδότης. Δεν γίνονται δεκτοί στη 
δημοπρασία οι δημόσιοι υπάλληλοι, οι στρατιωτικοί 
υπάλληλοι, καθώς και οι υπάλληλοι που υπηρετούν στην 
τοπική αυτοδιοίκηση. Για τον αποκλεισμό κάποιου από 
τη δημοπρασία συντάσσεται από την Επιτροπή έκθεση 
που προσαρτάται στα πρακτικά της δημοπρασίας. 

7. Διεξαγωγή της δημοπρασίας: 

Η δημοπρασία διεξάγεται και διευθύνεται από την 
Επιτροπή δημοπρασίας, οι δε προσφορές των πλειο¬ 
δοτών απευθύνονται προς την Επιτροπή αυτή, η οποία 
τις επαναλαμβάνει μεγαλόφωνα και τις αναγράφει στα 
πρακτικά, κατά σειρά, μαζί με το ονοματεπώνυμο του 
πλειοδότη. Κάθε προσφορά είναι υποχρεωτική για τον 
πλειοδότη. 

8. Υπογραφή πρακτικών: 

Μετά τη λήξη της δημοπρασίας τα πρακτικά υπογρά¬ 
φονται από τα μέλη της Επιτροπής που τη διενήργησε 
και από τον τελευταίο πλειοδότη. Σε περίπτωση που ο 
τελευταίος πλειοδότης αρνηθεί να υπογράψει τα πρα¬ 
κτικά, ενεργείται, εις βάρος του, αναπλειστηριασμός, 
σύμφωνα με τα οριζόμενα στην παράγραφο 9. 

9. Επανάληψη της δημοπρασίας: 

Η δημοπρασία επαναλαμβάνεται στις κάτωθι περι¬ 
πτώσεις: 

α) Όταν αποβεί άκαρπη, λόγω μη εμφάνισης πλειοδο¬ 
τών ή λόγω μη επίτευξης του τιμήματος, σύμφωνα με τα 
οριζόμενα στην παράγραφο 3. Στην περίπτωση αυτή η 
τιμή εκκίνησης - ελάχιστης προσφοράς - δεν μπορεί να 
είναι χαμηλότερη από το εβδομήντα τοις εκατό (70%) 
της αρχικής τιμής εκκίνησης. 

β) Σε περίπτωση που η διαδικασία κριθεί άκυρη λόγω 
παράβασης ουσιώδους τύπου αυτής. 

γ) Όταν ο τελευταίος πλειοδότης αρνηθεί να υπο¬ 
γράψει τα πρακτικά μετά την κατακύρωση. Στην περί¬ 
πτωση αυτή η πλειοδοσία επαναλαμβάνεται εις βάρος 
του τελευταίου πλειοδότη, ο οποίος υποχρεούται σε 
καταβολή αποζημίωσης, το ύψος της οποίας ορίζεται 
από τον Πρόεδρο της Επιτροπής Δημοπρασίας, στο 
τετραπλάσιο της τελικής τιμής κατακύρωσης. Το ποσό 
αυτό βεβαιώνεται στην οικεία Δημόσια Οικονομική Υπη¬ 
ρεσία, ως έσοδο του Δημοσίου. 

10. Για την παραχώρηση της χρήσης ακινήτου, ένα¬ 
ντι τιμήματος, σύμφωνα με τις περιπτώσεις β', γ' και 
δ' της παραγράφου 2 του άρθρου 4, η δημοπρασία 
διενεργείται από την Επιτροπή Θεμάτων Γης και Επί¬ 
λυσης Διαφορών, σύμφωνα με τα οριζόμενα στις προ¬ 
ηγούμενες παραγράφους. Οι δημοπρασίες διεξάγονται 
στην έδρα της οικείας Περιφέρειας σε χώρο και χρόνο 
που προσδιορίζεται με τη δημοσίευση της διακήρυξης. 
Κάθε δημοπρασία γνωστοποιείται με διακήρυξη της 
οικείας Περιφέρειας, ένα (1) μήνα πριν τη διεξαγωγή 
της δημοπρασίας, η οποία δημοσιεύεται στην ιστοσε¬ 
λίδα της Περιφέρειας και του Ο.Π.Ε.Κ.Ε.Π.Ε.. Η διακήρυξη 
τοιχοκολλάται, επίσης, στον Πίνακα Ανακοινώσεων της 
Κεντρικής Υπηρεσίας της οικείας Περιφέρειας. Όπου 
στις παραπάνω παραγράφους αναφέρεται η Επιτρο¬ 


πή Δημοπρασίας νοείται η Επιτροπή Θεμάτων Γης και 
Επίλυσης Διαφορών. 

11. Η παραχώρηση ακινήτων δύναται να πραγματοποι¬ 
είται με ηλεκτρονική δημοπρασία. Οι όροι, οι προϋπο¬ 
θέσεις και η διαδικασία της ηλεκτρονικής δημοπρασίας 
ορίζονται με προεδρικό διάταγμα το οποίο εκδίδεται 
μετά από πρόταση των Υπουργών Ανάπτυξης, Ανταγω¬ 
νιστικότητας και Ναυτιλίας και Αγροτικής Ανάπτυξης 
και Τροφίμων. 

Άρθρο 11 

Όροι παραχώρησης της χρήσης 

1. Ο παραχωρησιούχος οφείλει να χρησιμοποιεί το 
ακίνητο για τη χρήση για την οποία του παραχωρήθηκε. 
Απαγορεύεται η εκμίσθωση, καθώς και η παραχώρηση 
της χρήσης καθ’ οιονδήποτε τρόπο σε τρίτο πρόσωπο, 
εκτός και αν συναινέσει, εγγράφως, το όργανο που 
εξέδωσε την απόφαση παραχώρησης. 

2. Ο παραχωρησιούχος υποχρεούται να κάνει καλή 
χρήση του ακινήτου. Απαγορεύεται η κατάληψη άλλων 
χώρων γύρω από το παραχωρούμενο ακίνητο και η 
τοποθέτηση σε αυτό μηχανημάτων, εύφλεκτων ή εκρη¬ 
κτικών υλών ή αντικειμένων, που μπορεί να βλάψουν το 
ακίνητο ή να ρυπαίνουν σοβαρά το περιβάλλον. 

3. Ο παραχωρησιούχος υποχρεούται να καταβάλει 
κάθε δαπάνη που βαρύνει το ακίνητο σύμφωνα με την 
κείμενη νομοθεσία. 

4. Σε όλη τη διάρκεια της παραχώρησης της χρή¬ 
σης, ο παραχωρησιούχος έχει την αποκλειστική ευθύνη 
συντήρησης και επισκευής ζημιών ή βλαβών του πα- 
ραχωρούμενου ακινήτου. Οποιαδήποτε τροποποίηση, 
προσθήκη ή μεταρρύθμιση παραμένει προς όφελος του 
παραχωρούμενου ακινήτου, χωρίς κανένα απολύτως 
δικαίωμα για αφαίρεση ή υποχρέωση για αποζημίωση 
του παραχωρησιούχου. 

5. Αν ο παραχωρησιούχος αποχωρήσει, πριν από τη 
λήξη της παραχώρησης της χρήσης, οφείλει να κατα¬ 
βάλει το τίμημα που αναλογεί σε ένα (1) έτος. 

6. Σε περίπτωση μη εμπρόθεσμης καταβολής του τι¬ 
μήματος ή άλλης σχετικής δαπάνης που βαρύνει τον 
παραχωρησιούχο ή παράβασης οποιουδήποτε όρου της 
παραχώρησης χρήσης, ανακαλείται η απόφαση παρα¬ 
χώρησης και η εγγύηση που δόθηκε καταπίπτει υπέρ 
του Δημοσίου. 

7. Κατά τη λήξη της παραχώρησης χρήσης, ο παρα¬ 
χωρησιούχος υποχρεούται, χωρίς όχληση, να αποχω¬ 
ρήσει από το παραχωρούμενο ακίνητο και να το πα- 
ραδώσει στην αρμόδια Υπηρεσία. Εφόσον διαπιστωθεί 
ότι τηρήθηκαν οι όροι της παραχώρησης, η εγγύηση 
επιστρέφεται στον παραχωρησιούχο. Γ ια τη λήξη της 
παραχώρησης χρήσης συντάσσει πρωτόκολλο από το 
όργανο που εξέδωσε την πράξη παραχώρησης, το οποίο 
υπογράφεται από το ίδιο όργανο και από τον παρα¬ 
χωρησιούχο. 

8. Σε περίπτωση άρνησης του παραχωρησιούχου να 
εγκαταλείψει το ακίνητο, η οικεία Επιτροπή Ελέγχου και 
Νομιμότητας του άρθρου 17 επιβάλλει τα προβλεπόμενα 
διοικητικά μέτρα. 

9. Αν ανακληθεί η απόφαση παραχώρησης, λόγω πα¬ 
ράβασης των όρων της, ο ενδιαφερόμενος δεν μπο¬ 
ρεί να υποβάλλει νέα αίτηση για παραχώρηση χρήσης 
ακινήτου που διαχειρίζεται το Υπουργείο Αγροτικής 
Ανάπτυξης και Τροφίμων πριν την παρέλευση τριών 
(3) ετών. 

Άρθρο 12 

Διόρθωση κτηματολογικών στοιχείων, 
παραχωρητηρίων και αποφάσεων 
Επιτροπών Απαλλοτριώσεων 

1. Με απόφαση του οικείου Περιφερειάρχη διορθώνο¬ 
νται, μετά από εισήγηση της αρμόδιας υπηρεσίας της 
Περιφέρειας: 

α) παραχωρητήρια, που εκδόθηκαν βάσει διατάξεων 
ιδίως του Αγροτικού Κώδικα, του άρθρου 12 του ν. 1832/ 
1951 (Α' 153), των άρθρων 3 και 6 του ν. 666/1977 (Α' 
234), καθώς και όσων εκδίδονται βάσει του άρθρου 21 
του παρόντος νόμου, εφόσον πρόκειται για εσφαλμένη 
αναγραφή της ταυτότητας του δικαιούχου ή των παρα- 
χωρηθέντων ακινήτων, 

β) τα κυρωμένα κτηματολογικά στοιχεία των διανομών 
απαλλοτριωθέντων αγροκτημάτων για την αποκατά¬ 
σταση ακτημόνων γεωργών, εφόσον έχουν εμφιλοχω- 
ρήσει τεχνικά σφάλματα ή λανθασμένες αναγραφές της 
ταυτότητας των δικαιούχων ή των παραχωρηθέντων 
τεμαχίων και 

γ) αποφάσεις Επιτροπών Απαλλοτριώσεων μόνο ως 
προς την εσφαλμένη αναγραφή της ταυτότητας των 
δικαιούχων. 

2. Η διόρθωση των παραπάνω στοιχείων γίνεται μετά 
από αίτηση του ενδιαφερομένου στην αρμόδια υπη¬ 
ρεσία της Περιφέρειας, στη χωρική αρμοδιότητα της 
οποίας βρίσκεται το ακίνητο. 

Άρθρο 13 

Ειδική διοικητική προσφυγή 

Οποιοσδήποτε έχει έννομο συμφέρον μπορεί να προ¬ 
σβάλει τις πράξεις του Περιφερειάρχη ενώπιον του Ελε¬ 
γκτή Νομιμότητας, σύμφωνα με το άρθρο 227 του ν. 
3852/2010 (Α' 87). 

Άρθρο 14 

Επιτροπή Θεμάτων Γης και Επίλυσης Διαφορών 

1. Στην έδρα κάθε Περιφέρειας συνιστάται τριμελής 
Επιτροπή Θεμάτων Γης και Επίλυσης Διαφορών, η οποία 
αποτελείται από έναν διοικητικό υπάλληλο, έναν το¬ 
πογράφο και έναν γεωπόνο της οικείας Περιφέρειας, 
καθώς και τους αναπληρωτές τους. Ως πρόεδρος της 
Επιτροπής ορίζεται ο ανώτερος κατά βαθμό και μεταξύ 
ομοιοβάθμων αυτός που έχει περισσότερα χρόνια υπη¬ 
ρεσίας στον ίδιο βαθμό. Ως γραμματέας της Επιτροπής 
ορίζεται υπάλληλος της Περιφέρειας. Η Επιτροπή συ¬ 
γκροτείται με απόφαση του αρμόδιου Περιφερειάρχη. Η 
απόφαση του Περιφερειάρχη δημοσιεύεται στην Εφημε¬ 
ρίδα της Κυβερνήσεως. Κάθε μέλος της Επιτροπής δεν 
μπορεί να συμμετάσχει σε αυτή παρά μόνο μία φορά 
κάθε τέσσερα (4) έτη. 

2. Μετά από εισήγηση της Γ ενικής Διεύθυνσης Αγρο¬ 
τικής Οικονομίας και Κτηνιατρικής της οικείας Περι¬ 
φέρειας, μπορεί, με απόφαση Περιφερειάρχη, να συ¬ 
γκροτούνται περισσότερες Επιτροπές Θεμάτων Γης και 
Επίλυσης Διαφορών, εφόσον ο αριθμός των υποθέσεων 
που εκκρεμούν δεν μπορεί να εξεταστεί σε εύλογο χρό¬ 
νο από την Επιτροπή Θεμάτων Γ ης και Επίλυσης Διαφο¬ 
ρών της Περιφέρειας. Με την ίδια απόφαση καθορίζεται 
και η κατά τόπον αρμοδιότητα κάθε Επιτροπής. 

3. Στις περιπτώσεις που απαιτείται καθορισμός τιμή¬ 
ματος μετέχει ως μέλος στην Επιτροπή, εκπρόσωπος 
της αρμόδιας Δημόσιας Οικονομικής Υπηρεσίας του 
Υπουργείου Οικονομικών, με δικαίωμα ψήφου. Ο εκπρό¬ 


σωπος της Δημόσιας Οικονομικής Υπηρεσίας ορίζεται με 
πράξη του Προϊσταμένου της, μετά από πρόσκληση της 
Επιτροπής Θεμάτων Γης και Επίλυσης Διαφορών, που 
ορίζει την ημέρα, την ώρα και τον τόπο συνεδρίασης της 
Επιτροπής. Η πρόσκληση της Επιτροπής αποστέλλεται 
στην αρμόδια οικονομική υπηρεσία, με τηλεομοιοτυπία 
ή με ηλεκτρονικό ταχυδρομείο, τέσσερις (4) εργάσιμες 
ημέρες πριν τη συνεδρίασή της. 

4. Στην Επιτροπή Θεμάτων Γ ης και Επίλυσης Διαφο¬ 
ρών μετέχει ως μέλος και Πρόεδρος αυτής, εκπρόσωπος 
του Νομικού Συμβουλίου του Κράτους που υπηρετεί 
στην οικεία Περιφέρεια, για τα θέματα που εξετάζει η 
Επιτροπή σύμφωνα με την παράγραφο 4 του άρθρου 22. 
Ο εκπρόσωπος του Νομικού Συμβουλίου του Κράτους 
ορίζεται με πράξη του Προέδρου του. Για την κλήση 
του στη συνεδρίαση της Επιτροπής εφαρμόζονται οι 
διατάξεις της προηγούμενης παραγράφου. 

5. Η θητεία της Επιτροπής ορίζεται διετής. Κατά τα 
λοιπά εφαρμόζονται οι διατάξεις του Κώδικα Διοικητι¬ 
κής Διαδικασίας. 

Άρθρο 15 

Αρμοδιότητες Επιτροπής 

Η Επιτροπή Θεμάτων Γ ης και Επίλυσης Διαφορών έχει 
τις εξής αρμοδιότητες: 

α) Γνωμοδοτεί σχετικά με την παραχώρηση ακινήτων 
για τους σκοπούς της παραγράφου 2 του άρθρου 4. 

β) Ασκεί τις αρμοδιότητες που τις ανατίθενται με τις 
διατάξεις των άρθρων 10, 22, 23, 24 και 36. 

Άρθρο 16 

Διαχείριση ακινήτων του Ν.Π.Δ.Δ. 

«Ταμείο Γεωργίας και Κτηνοτροφίας» 

1. Η Οικονομική Διεύθυνση της Γενικής Διεύθυνσης 
Οικονομικής Υποστήριξης και Επιθεώρησης του Υπουρ¬ 
γείου Αγροτικής Ανάπτυξης και Τροφίμων ασκεί τη δια¬ 
χείριση της ακίνητης περιουσίας του νομικού προσώπου 
δημοσίου δικαίου με την επωνυμία «Ταμείο Γεωργίας 
και Κτηνοτροφίας», το οποίο συστήθηκε με το άρθρο 
12 του ν. 574/1937 (Α' 110) και μετονομάσθηκε σε «Τα¬ 
μείο Γεωργίας και Κτηνοτροφίας» με το άρθρο 12 του 
ν. 3889/2010 (Α' 182). 

2. Η διαχείριση της περιουσίας του «Ταμείου Γεωργίας 
και Κτηνοτροφίας» ασκείται σύμφωνα με τις διατάξεις 
του β.δ. 284/1961 (Α' 82). 

ΚΕΦΑΛΑΙΟ ΔΕΥΤΕΡΟ 
ΠΡΟΣΤΑΣΙΑ ΑΚΙΝΗΤΩΝ ΔΙΑΧΕΙΡΙΣΗΣ 
ΥΠΟΥΡΓΕΙΟΥ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Αρθρο 17 

Επιτροπή Ελέγχου και Νομιμότητας 

1. Στην έδρα κάθε Αποκεντρωμένης Διοίκησης συνι- 
στάται, με πράξη του Γ ενικού Γ ραμματέα Αποκεντρωμέ¬ 
νης Διοίκησης, τριμελής Επιτροπή Ελέγχου και Νομιμό¬ 
τητας, με μέλη, έναν Πάρεδρο του Νομικού Συμβουλίου 
του Κράτους, έναν διοικητικό υπάλληλο κλάδου ΠΕ και 
έναν υπάλληλο με πτυχίο τοπογράφου μηχανικού ή 
γεωπόνου, καθώς και τους αναπληρωτές τους. Στην 
Επιτροπή προεδρεύει ο Πάρεδρος του Νομικού Συμ¬ 
βουλίου του Κράτους. Ως γραμματέας της Επιτροπής 
ορίζεται υπάλληλος της Αποκεντρωμένης Διοίκησης. Η 
Επιτροπή συγκροτείται με πράξη του Γ ενικού Γ ραμμα¬ 
τέα Αποκεντρωμένης Διοίκησης που δημοσιεύεται στην 
Εφημερίδα της Κυβερνήσεως. Κάθε μέλος της Επιτρο- 

πής δεν μπορεί να συμμετάσχει σε αυτή παρά μόνο μία 
φορά ανά τέσσερα (4) έτη. 

2. Μετά από εισήγηση της Επιτροπής Ελέγχου και 
Νομιμότητας της οικείας Αποκεντρωμένης Διοίκησης, 
μπορεί με απόφαση του οικείου Γενικού Γραμματέα 
Αποκεντρωμένης Διοίκησης, να συγκροτείται και δεύ¬ 
τερη Επιτροπή, εφόσον ο αριθμός των εκκρεμών υπο¬ 
θέσεων δεν μπορεί να εξεταστεί σε εύλογο χρόνο. Με 
την ίδια απόφαση καθορίζεται και η κατά τόπον αρμο¬ 
διότητα της Επιτροπής. 

3. Η θητεία της Επιτροπής ορίζεται διετής. Για τη 
λειτουργία της Επιτροπής και για κάθε θέμα που δεν 
ρυθμίζεται από τις διατάξεις του άρθρου αυτού, εφαρ¬ 
μόζονται οι διατάξεις του Κώδικα Διοικητικής Διαδι¬ 
κασίας. 

4. Η Επιτροπή Ελέγχου και Νομιμότητας συνιστάται 
εντός δύο (2) μηνών από τη δημοσίευση του παρόντος 
νόμου. 

Άρθρο 18 
Αρμοδιότητες 

1. Η Επιτροπή Ελέγχου και Νομιμότητας ασκεί τις εξής 
αρμοδιότητες: 

α) Εκδίδει το πρωτόκολλο διοικητικής αποβολής του 
άρθρου 19 κατά του αυθαίρετου κατόχου ακινήτου, του 
οποίου η διαχείριση ανήκει στο Υπουργείο Αγροτικής 
Ανάπτυξης και Τροφίμων και μεριμνά για την εκτέλεσή 
του. 

β) Επιβάλλει, με απόφασή της, πρόστιμο αυθαίρετης 
κατάληψης ίσο με το διπλάσιο της αντικειμενικής αξίας 
του ακινήτου. Το πρόστιμο βεβαιώνεται στην αρμόδια 
Δημόσια Οικονομική Υπηρεσία, ως έσοδο του Δημοσίου, 
μετά την πάροδο τριάντα (30) ημερών από την κοινο¬ 
ποίησή του στον αυθαίρετο κάτοχο. Το πρόστιμο δεν 
βεβαιώνεται, αν: 

αα) ο αυθαίρετος κάτοχος εγκαταλείψει το ακίνητο, 
εντός της παραπάνω προθεσμίας, με υπεύθυνη δήλωση 
που καταθέτει στο Κέντρο Εξυπηρέτησης Πολιτών του 
τόπου κατοικίας του, η οποία αποστέλλεται αυθημερόν 
στην οικεία Επιτροπή Ελέγχου και Νομιμότητας ή 

ββ) ασκήσει ανακοπή κατά της πράξης επιβολής προ¬ 
στίμου ενώπιον του αρμόδιου Ειρηνοδικείου. Για την 
προθεσμία άσκησης της ανακοπής, τη διαδικασία εκ¬ 
δίκασης και την άσκηση ενδίκων μέσων εφαρμόζονται 
αναλογικά οι διατάξεις του επόμενου άρθρου. Μετά 
την τελεσιδικία της πράξης επιβολής του προστίμου, 
αυτό βεβαιώνεται στην αρμόδια Δημόσια Οικονομική 
Υπηρεσία ως έσοδο του Δημοσίου. Αν έχει ανεγερ- 
θεί αυθαίρετο κτίσμα εντός του ακινήτου, η Επιτροπή 
ενημερώνει αμελλητί τις αρμόδιες υπηρεσίες για να 
προβούν στην κατεδάφιση του αυθαίρετου κτίσματος 
και να επιβάλλουν τα λοιπά προβλεπόμενα διοικητικά 
μέτρα. 

2. Για την επιβολή προστίμου μετέχει, ως μέλος της 
Επιτροπής, εκπρόσωπος της Δημόσιας Οικονομικής Υπη¬ 
ρεσίας του Υπουργείου Οικονομικών με δικαίωμα ψήφου. 
Ο εκπρόσωπος της Δημόσιας Οικονομικής Υπηρεσίας 
ορίζεται με πράξη του Προϊσταμένου της, μετά από πρό¬ 
σκληση της Επιτροπής Ελέγχου και Νομιμότητας, που 
ορίζει την ημέρα, την ώρα και τον τόπο συνεδρίασης της 
Επιτροπής. Η πρόσκληση της Επιτροπής αποστέλλεται 
στην αρμόδια Δημόσια Οικονομική Υπηρεσία, με τηλε¬ 
ομοιοτυπία ή με ηλεκτρονικό ταχυδρομείο, τέσσερις (4) 
εργάσιμες ημέρες πριν τη συνεδρίασή της. 


3. Πριν την έκδοση του πρωτοκόλλου διοικητικής 
αποβολής και την επιβολή του προστίμου, η Επιτροπή 
Ελέγχου και Νομιμότητας καλεί τον ενδιαφερόμενο να 
εκφράσει τις απόψεις του. Για την κλήση του ενδια¬ 
φερομένου και τη διαδικασία ενώπιον της Επιτροπής 
εφαρμόζεται αναλογικά το άρθρο 6 του ν. 2690/1999 (Α' 
45), όπως τροποποιήθηκε και ισχύει. 

Άρθρο 19 

Πρωτόκολλο διοικητικής αποβολής 

1. Η Επιτροπή Ελέγχου και Νομιμότητας συντάσσει 
πρωτόκολλο διοικητικής αποβολής κατά οποιουδήποτε 
κατέχει αυθαίρετα ή επιχειρεί να καταλάβει ακίνητο 
που εμπίπτει στο πεδίο εφαρμογής των διατάξεων του 
παρόντος νόμου. 

2. Ο κάτοχος μπορεί να ασκήσει ανακοπή κατά του 
πρωτοκόλλου διοικητικής αποβολής ενώπιον του αρ¬ 
μοδίου Ειρηνοδικείου, εντός ανατρεπτικής προθεσμίας 
τριάντα (30) ημερών από την κοινοποίηση σε αυτόν του 
πρωτοκόλλου. Αντίγραφο της ανακοπής κοινοποιείται 
στην Επιτροπή Ελέγχου και Νομιμότητας εντός της ίδι¬ 
ας προθεσμίας, επί ποινή απαραδέκτου της συζητήσεως. 
Η άσκηση της ανακοπής δεν αναστέλλει την εκτέλεση 
του πρωτοκόλλου. 

3. Ο καθού απευθύνεται το πρωτόκολλο, θεωρείται ότι 
το αποδέχθηκε, εάν εντός της ως άνω προθεσμίας των 
τριάντα (30) ημερών από την κοινοποίηση του πρωτο¬ 
κόλλου δεν ασκήσει κατ’ αυτού ανακοπή. 

4. Για την προδικασία και την εκδίκαση της ανακοπής 
εφαρμόζονται οι διατάξεις του Κώδικα Πολιτικής Δικο¬ 
νομίας περί ασφαλιστικών μέτρων. 

5. Κατά της αποφάσεως του Ειρηνοδικείου επιτρέ¬ 
πεται έφεση ενώπιον του αρμοδίου μονομελούς Πρω¬ 
τοδικείου, που δικάζει κατά τη διαδικασία του Κώδικα 
Πολιτικής Δικονομίας περί ασφαλιστικών μέτρων, μη 
επιτρεπομένης παραπομπής της υπόθεσης στο Πολυ¬ 
μελές Πρωτοδικείο. Η έφεση ασκείται εντός προθεσμίας 
τριάντα (30) ημερών από την επίδοση της απόφασης. 

6. Οι προθεσμίες που τίθενται με το παρόν άρθρο 
δεν παρεκτείνονται λόγω αποστάσεως. Σε περίπτωση 
κλήσης του Δημοσίου τηρούνται οι ειδικές για την εμ¬ 
φάνιση αυτού προθεσμίες. 

7. Γ ια την εκτέλεση του πρωτοκόλλου διοικητικής απο¬ 
βολής μπορεί να ζητηθεί η συνδρομή της αστυνομικής 
αρχής που υποχρεούται να συνδράμει. 

Άρθρο 20 
Ποινικές κυρώσεις 

Οι διατάξεις του άρθρου 23 του ν. 1539/1938 (Α' 488), 
όπως τροποποιήθηκε με την παρ.1 του άρθρου 1 του α.ν. 
263/1968 (Α' 12) εφαρμόζονται αναλογικά και στους κα¬ 
τόχους ακίνητων που υπάγονται στο πεδίο εφαρμογής 
του παρόντος νόμου. Η ποινική δίωξη ασκείται κατόπιν 
εγκλήσεως της Επιτροπής Ελέγχου και Νομιμότητας 
μετά την τελεσιδικία του πρωτοκόλλου διοικητικής απο¬ 
βολής και της πράξης επιβολής προστίμου. 

ΚΕΦΑΛΑΙΟ ΤΡΙΤΟ 

ΡΥΘΜΙΣΕΙΣ ΕΜΠΡΑΓΜΑΤΩΝ ΔΙΚΑΙΩΜΑΤΩΝ 

Άρθρο 21 

Έκδοση τίτλου κυριότητας 

1. Ο Περιφερειάρχης είναι αρμόδιος για την έκδοση 
των τίτλων κυριότητας, σύμφωνα με την παράγραφο 



1858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5 του άρθρου 22, την παράγραφο 7 του άρθρου 23 και 
την παράγραφο 4 του άρθρου 36. Ο τίτλος κυριότητας 
μεταγράφεται με μέριμνα του δικαιούχου. Με απόφαση 
του οικείου Περιφερειάρχη η αρμοδιότητα μπορεί να 
μεταβιβαστεί σε άλλα όργανα της Διοίκησης. 

2. Με απόφαση του Υπουργού Αγροτικής Ανάπτυξης 
και Τροφίμων καθορίζεται ο τύπος του παραχωρητη¬ 
ρίου. 

Άρθρο 22 

Μη προβολή δικαιωμάτων κυριότητας από το Δημόσιο 

1. Το Ελληνικό Δημόσιο δεν προβάλλει δικαιώματα 
κυριότητας σε ακίνητα, που υπάγονται στο πεδίο εφαρ¬ 
μογής του νόμου αυτού, σύμφωνα με το άρθρο 1, εφόσον 
ο νομέας του ακινήτου ή ο δικαιοπάροχός του: 

α) Το απέκτησε: 

αα) με νόμιμο τίτλο, από επαχθή αιτία, με την προϋ¬ 
πόθεση ότι ο τίτλος του μεταγράφηκε έως την 5.6.1993, 
εκτός αν κατά τη κτήση της νομής βρισκόταν σε κακή 
πίστη. Σε κακή πίστη βρισκόταν ο νομέας αν δεν συ¬ 
ντρέχουν οι προϋποθέσεις του άρθρου 1042 του Αστικού 
Κώδικα. Στο χρόνο νομής προσμετράται και ο χρόνος 
νομής του δικαιοπαρόχου του που διανύθηκε με τις 
ίδιες προϋποθέσεις, 

ββ) βάσει παραχωρητηρίου που δεν έχει μεταγράφει, 
ως προς το εμβαδόν του ακινήτου που αναγράφεται 
στο παραχωρητήριο αλλά και των λοιπών στοιχείων 
των ακινήτων και των δικαιούχων, 

γγ) βάσει παραχωρητηρίου που εκδόθηκε από αναρ¬ 
μόδιο διοικητικό όργανο ή βάσει πράξης δημοτικού ή 
κοινοτικού συμβουλίου, μόνο ως προς το εμβαδόν του 
παραχωρούμενου ακινήτου. 

β) Με απόφαση της Επιτροπής Απαλλοτριώσεων, κρί- 
θηκε δικαιούχος οικοπέδου ή κλήρου βάσει των διατάξε¬ 
ων του Αγροτικού Κώδικα και δεν κηρύχθηκε έκπτωτος, 
δεν εκδόθηκε όμως το σχετικό παραχωρητήριο. 

γ) Το νέμεται πριν την 1.1.1965 για γεωργική χρήση, η 
οποία εξακολουθεί να ασκείται μέχρι σήμερα. Ο Νομός 
Αττικής εξαιρείται από την εφαρμογή της περίπτωσης 
αυτής. 

2. Η μη προβολή δικαιωμάτων κυριότητας αφορά 
μόνο τον δικαιούχο ή το νόμιμο δικαιοπάροχό του που 
εμπίπτει στις περιπτώσεις της προηγούμενης παρα¬ 
γράφου. 

3. Για τη συνδρομή των προϋποθέσεων της παρα¬ 
γράφου 1, ο ενδιαφερόμενος υποβάλλει αίτημα στην 
αρμόδια Επιτροπή Θεμάτων Γης και Επίλυσης Διαφο¬ 
ρών, στην οποία περιγράφει το κατεχόμενο ακίνητο 
κατά θέση, εμβαδόν και συντεταγμένες στο ελληνικό 
γεωδαιτικό σύστημα αναφοράς, με συνημμένο τοπο- 
γραφικό διάγραμμα και υποβάλλει αντίγραφο του επι¬ 
καλούμενου τίτλου κυριότητας ή της σχετικής πράξης 
παραχώρησης διοικητικού οργάνου, Δήμου ή Κοινότητας 
ή της απόφασης της Επιτροπής Απαλλοτριώσεων, βάσει 
της οποίας κρίθηκε δικαιούχος οικοπέδου ή κλήρου. Η 
Επιτροπή Θεμάτων Γης και Επίλυσης Διαφορών μπορεί 
να ζητήσει από τον ενδιαφερόμενο την προσκόμιση συ¬ 
μπληρωματικών στοιχείων, προκειμένου να διαμορφώσει 
την κρίση της, σχετικά με την ταυτότητα του νομέα ή 
του ακινήτου και την καλόπιστη νομή, στην περίπτωση 
της απόκτησής του με νόμιμο τίτλο από επαχθή αιτία 
ή της νομής του ακινήτου πριν την 1.1.1965. Η Επιτροπή 
Θεμάτων Γης και Επίλυσης Διαφορών εκδίδει απόφα¬ 
ση για τη μη προβολή δικαιωμάτων κυριότητας στις 


περιπτώσεις που ο ενδιαφερόμενος επικαλείται πράξη 
παραχώρησης διοικητικού οργάνου, Δήμου ή Κοινότητας 
ή απόφαση της Επιτροπής Απαλλοτριώσεων, βάσει της 
οποίας κρίθηκε δικαιούχος. 

4. Αν ο ενδιαφερόμενος επικαλείται νόμιμο τίτλο από 
επαχθή αιτία και καλόπιστη νομή του ακινήτου ή νομή 
του πριν την 1.1.1965 στην Επιτροπή Θεμάτων Γης και 
Επίλυσης Διαφορών μετέχει εκπρόσωπος του Νομικού 
Συμβουλίου του Κράτους, ως Πρόεδρος αυτής. Η Επι¬ 
τροπή αποφαίνεται για τη μη προβολή δικαιωμάτων του 
Δημοσίου στο κατεχόμενο ακίνητο. 

5. Τα παραχωρητήρια που εκδόθηκαν στις υποπερι¬ 
πτώσεις ββ' και γγ' της περίπτωσης α' της παραγράφου 
1, θεωρούνται έγκυρα και ισχυρά. Για την περίπτωση 
β' της παραγράφου 1, μετά την έκδοση της απόφασης 
της Επιτροπής Θεμάτων Γης και Επίλυσης Διαφορών, ο 
Περιφερειάρχης εκδίδει παραχωρητήριο, όπου αναγρά¬ 
φονται τα στοιχεία του αρχικού δικαιούχου και προσ¬ 
διορίζεται το παραχωρούμενο ακίνητο κατά εμβαδόν, 
θέση και συντεταγμένες στο ελληνικό γεωδαιτικό σύ¬ 
στημα αναφοράς. Δεν εκδίδεται παραχωρητήριο, αν 
οι καθολικοί ή ειδικοί διάδοχοι του δικαιούχου έχουν 
μεταγράψει συμβολαιογραφική πράξη ή έχουν επικυρώ¬ 
σει ανώμαλη δικαιοπραξία που αφορά το ίδιο ακίνητο 
σύμφωνα, ιδίως, με τις διατάξεις της παρ.1 του άρθρου 
18 του ν. 1644/1986, του άρθρου 16 του ν. 3147/2003, της 
παρ. 9 του άρθρου 3 του ν. 3399/2005 και του άρθρου 
31 του ν. 3698/ 2008. 

6. Για το τμήμα του κατεχόμενου ακινήτου για το 
οποίο δεν συντρέχουν οι προϋποθέσεις της παραγρά¬ 
φου 1, ο ενδιαφερόμενος υποβάλλει αίτημα εξαγοράς 
του στην Επιτροπή Θεμάτων Γ ης και Επίλυσης Διαφο¬ 
ρών. Η ίδια Επιτροπή εξετάζει το αίτημα αυτό, σύμφωνα 
με τα οριζόμενα στο άρθρο 23. 

Άρθρο 23 

Διαδικασία για την εξαγορά ακινήτων 

1. Όποιος κατέχει ακίνητο, το οποίο διαχειρίζεται το 
Υπουργείο Αγροτικής Ανάπτυξης και Τροφίμων, μπο¬ 
ρεί να υποβάλλει αίτηση εξαγοράς του στην Επιτροπή 
Θεμάτων Γ ης και Επίλυσης Διαφορών της οικείας Πε¬ 
ριφέρειας, εφόσον αποδεικνύει κατοχή αυτού πριν την 
5.6.1993 και η επιφάνειά του δεν υπερβαίνει τα δέκα 
(10) στρέμματα. Στην αίτηση περιγράφει το κατεχόμενο 
ακίνητο κατά θέση, εμβαδόν και συντεταγμένες στο 
ελληνικό γεωδαιτικό σύστημα αναφοράς. Δεν υπάγονται 
στο πεδίο εφαρμογής της διάταξης αυτής τα ακίνητα 
της παραγράφου 3 του άρθρου 1, καθώς και όσα περι¬ 
λαμβάνονται σε δασικούς χάρτες ως δάση, δασικές ή 
αναδασωτέες εκτάσεις, σύμφωνα με τις διατάξεις του 
νόμου 3889/2010 (Α' 182). 

2. Η προθεσμία για την κατάθεση των αιτήσεων εξα¬ 
γοράς από τους ενδιαφερομένους, λήγει έξι (6) μήνες 
από τη δημοσίευση του νόμου. 

3. Αν στο ακίνητο έχει ανεγερθεί αυθαίρετο κτίσμα, ο 
ενδιαφερόμενος οφείλει να προσκομίσει στην Επιτροπή 
Θεμάτων Γ ης και Επίλυσης Διαφορών την προβλεπόμε- 
νη στη παρ. 4 του άρθρου 23 του ν. 4014/2011 βεβαίωση 
του μηχανικού. 

4. Για την κατοχή του ακινήτου λαμβάνονται υπόψη 
ιδίως πράξεις αποδοχής κληρονομιάς, ιδιωτικά συμ¬ 
φωνητικά με βέβαιη χρονολογία και έκθεση γεωπόνου 
που βεβαιώνει την ηλικία των δένδρων σε πολυετείς 

καλλιέργειες. Οι ένορκες βεβαιώσεις δεν λαμβάνονται 
υπόψη ως αποδεικτικό στοιχείο για την απόδειξη κα¬ 
τοχής του ακινήτου. 

5. Το τίμημα εξαγοράς των κατεχομένων ακινήτων 
ορίζεται στο ύψος της αντικειμενικής τους αξίας. Σε 
περιοχές που δεν ισχύει το σύστημα του αντικειμενικού 
προσδιορισμού το τίμημα καθορίζεται βάσει της αγο¬ 
ραίας τους αξίας. Αν ο ενδιαφερόμενος είναι κατ’ επάγ¬ 
γελμα αγρότης και ασκεί αγροτική χρήση στο ακίνητο 
το τίμημα εξαγοράς ορίζεται στο 1/3 της αντικειμενικής 
αξίας, άλλως στο 1/3 της αγοραίας αξίας απαγορευμέ¬ 
νης κάθε άλλη χρήσης. 

6. Το τίμημα κατατίθεται στην αρμόδια Δημόσια Οι¬ 
κονομική Υπηρεσία (Δ.Ο.Υ.) ως έσοδο του Δημοσίου 
και καταβάλλεται σε τέσσερις (4) εξαμηνιαίες άτοκες 
δόσεις. Σε ακίνητα που βρίσκονται εντός εγκεκριμένου 
ρυμοτομικού σχεδίου, καθώς και σε παραλιακές ή του¬ 
ριστικές περιοχές, το τίμημα καταβάλλεται σε οκτώ (8) 
εξαμηνιαίες δόσεις. Το τίμημα δύναται να εξοφληθεί 
εφάπαξ με έκπτωση 10%. 

7. Έως ότου εξοφληθεί το οφειλόμενο τίμημα, ο κά¬ 
τοχος δεν μπορεί να μεταβιβάσει το ακίνητο. Μετά την 
εξόφληση του τιμήματος, ο ενδιαφερόμενος προσκομί¬ 
ζει το σχετικό παράβολο στην αρμόδια υπηρεσία της 
οικείας Περιφέρειας και εκδίδεται τίτλος κυριότητας 
από τον Περιφερειάρχη, σύμφωνα με το άρθρο 21. 

8. Σε περίπτωση μη καταβολής μίας δόσης, εντός 
προθεσμίας τριών (3) μηνών από τη λήξη της, η Δημόσια 
Οικονομική Υπηρεσία (Δ.Ο.Υ.) ειδοποιεί την Επιτροπή 
Ελέγχου και Νομιμότητας. Η Επιτροπή εκδίδει πρωτό¬ 
κολλο διοικητικής αποβολής κατά του κατόχου και επι¬ 
βάλλει το προβλεπόμενο στο άρθρο 18 πρόστιμο. 

Άρθρο 24 

Ακίνητα για βόσκηση 

1. Η κυριότητα των ακινήτων που παραχωρήθηκαν σε 
κτηνοτρόφους για κτηνοτροφική αποκατάσταση, σύμ¬ 
φωνα με τις διατάξεις του Κτηνοτροφικού Κώδικα και 
του άρθρου 10 του ν. 3147/2003 ανήκει στο Ελληνικό Δη¬ 
μόσιο. Η Επιτροπή Θεμάτων Γης και Επίλυσης Διαφορών 
εξετάζει αν οι αναγκαστικοί συνεταιρισμοί ακτημόνων 
κτηνοτροφών που συστήθηκαν βάσει του άρθρου 19 
του Κτηνοτροφικού Κώδικα, εξακολουθούν να έχουν 
πάνω από έξι (6) μέλη που έτυχαν κτηνοτροφικής απο¬ 
κατάστασης, βάσει των διατάξεων του Κτηνοτροφικού 
Κώδικα και του άρθρου 10 του ν. 3147/2003. Αν διαπι¬ 
στωθεί ότι έχουν από έξι (6) μέλη και κάτω διαλύονται 
υποχρεωτικά με απόφαση του Περιφερειάρχη, μετά από 
εισήγηση της Επιτροπής Θεμάτων Γης και Επίλυσης 
Διαφορών και η ακίνητη περιουσία που απέκτησαν βάσει 
των άρθρων 2 και 3 του «Κώδικα περί αποκαταστάσεως 
Κτηνοτροφών» περιέρχεται στο Ελληνικό Δημόσιο. 

2. Οι κτηνοτρόφοι που αποκαταστάθηκαν κτηνοτροφι- 
κά σε ακίνητα του Υπουργείου Αγροτικής Ανάπτυξης και 
Τροφίμων έχουν, μόνο, δικαίωμα χρήσης των ακινήτων 
αυτών. Η Επιτροπή Θεμάτων Γ ης και Επίλυσης Διαφο¬ 
ρών εξετάζει αν οι κτηνοτρόφοι που αποκαταστάθηκαν 
κτηνοτροφικά μέχρι την έναρξη ισχύος του παρόντος, 
εξακολουθούν να έχουν την ιδιότητα του αγρότη σύμ¬ 
φωνα με άρθρο 2 του ν. 3874/2010, αν διατηρούν το ποί¬ 
μνιο και δεν έχουν μεταβάλει τη χρήση του βοσκοτόπου. 
Δικαίωμα χρήσης του ακινήτου διατηρούν και οι νόμιμοι 
κληρονόμοι των αποκαταστηθέντων κτηνοτροφών, αν 


διατηρούν το ποίμνιο και δεν μεταβάλλουν τη χρήση 
του βοσκοτόπου για χρονικό διάστημα 20 ετών από τη 
δημοσίευση του νόμου. Μετά την πάροδο του χρονικού 
αυτού διαστήματος εφαρμόζονται οι διατάξεις των άρ¬ 
θρων 4, 7 και 10 του παρόντος νόμου. Για τη χρήση του 
βοσκοτόπου οι κτηνοτρόφοι καταβάλλουν τίμημα που 
ορίζεται με απόφαση του Υπουργού Αγροτικής Ανάπτυ¬ 
ξης και Τροφίμων. 

3. Αν δεν συντρέχουν οι παραπάνω προϋποθέσεις, 
η Επιτροπή Θεμάτων Γης και Επίλυσης Διαφορών, ει¬ 
δοποιεί τον κτηνοτρόφο να εγκαταλείψει το ακίνητο, 
εντός προθεσμίας σαράντα (40) ημερών. Αν ο κάτοχος 
δεν εγκαταλείψει το ακίνητο, η Επιτροπή Θεμάτων Γης 
και Επίλυσης Διαφορών ειδοποιεί την Επιτροπή Ελέγ¬ 
χου και Νομιμότητας. Η Επιτροπή εκδίδει πρωτόκολλο 
διοικητικής αποβολής του κατόχου και επιβάλλει τα 
προβλεπόμενα στο άρθρο 19 διοικητικά μέτρα. 

4. Αν ο αποκαταστημένος κτηνοτρόφος ή ο νόμιμος 
διάδοχός του άλλαξε τη χρήση τμήματος του βοσκο¬ 
τόπου σε γεωργική μπορεί να υποβάλλει αίτηση εξα¬ 
γοράς του τμήματος αυτού στην Επιτροπή Θεμάτων 
Γης και Επίλυσης Διαφορών, εφόσον αποδεικνύει την 
αλλαγή χρήσης μέχρι την 5.6.1993 και η επιφάνειά του 
δεν υπερβαίνει τα 60 στρέμματα. Το ακίνητο περιγρά- 
φεται στην αίτηση κατά θέση, όρια και συντεταγμένες 
στο ελληνικό γαιοδαιτικό σύστημα αναφοράς. Το τίμημα 
εξαγοράς ορίζεται ίσο με το 1/3 της αντικειμενικής αξίας 
ή της αγοραίας αξίας όπου δεν ισχύει το αντικειμενικό 
σύστημα προσδιορισμού, απαγορευομένης κάθε άλλης 
χρήσης πλην της αγροτικής. Η προθεσμία για την υπο¬ 
βολή των αιτήσεων εξαγοράς λήγει την 31.12.2012. Αν οι 
αποκατασταθέντες κτηνοτρόφοι ή οι νόμιμοι διάδοχοί 
τους άλλαξαν αυθαίρετα τη χρήση του βοσκοτόπου 
επιβάλλεται, επιπλέον, πρόστιμο για την αλλαγή χρήσης 
ίσο με το 1/10 της αντικειμενικής αξίας του τμήματος 
του ακινήτου που άλλαξε χρήση ή της αγοραίας αξίας 
όπου δεν ισχύει το αντικειμενικό σύστημα προσδιορι¬ 
σμού. Κατά τα λοιπά εφαρμόζονται οι διατάξεις των 
παραγράφων 4, 6 εδάφια α'και γ', 7 και 8 του άρθρου 
23 του παρόντος νόμου. 

Άρθρο 25 

Αρμόδια δικαστήρια 

Όποιος έχει έννομο συμφέρον μπορεί να ασκήσει προ¬ 
σφυγή στα αρμόδια διοικητικά δικαστήρια κατά της 
απόφασης της Επιτροπής Θεμάτων Γης και Επίλυσης 
Διαφορών που εκδίδεται κατ’ εφαρμογή των άρθρων 22, 
23 και 24, εντός αποκλειστικής προθεσμίας εξήντα (60) 
ημερών από την κοινοποίησή της στον ενδιαφερόμενο 
ή διαφορετικά από τότε που έλαβε γνώση αυτής. 

ΚΕΦΑΛΑΙΟ ΤΕΤΑΡΤΟ 
ΛΟΙΠΕΣ ΡΥΘΜΙΣΕΙΣ - ΜΕΤΑΒΑΤΙΚΕΣ 
ΚΑΙ ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

Αρθρο 26 

Ρυμοτόμηση ακινήτων 

Καταχώρηση πράξεων 

1. Ακίνητα που διαχειρίζεται το Υπουργείο Αγροτικής 
Ανάπτυξης και Τροφίμων και εντάσσονται σε εγκεκρι¬ 
μένα ρυμοτομικά σχέδια, ρυμοτομούνται κατ’ εφαρμογή 
των πολεοδομικών διατάξεων, από τις αρμόδιες υπηρε¬ 
σίες. Οι αρμόδιες υπηρεσίες οφείλουν να διαβιβάζουν, 
αμελλητί, τη σχετική πράξη εφαρμογής, συνοδευόμενη 

από ψηφιακό διανυσματικό αρχείο, στο ελληνικό γεοδαι- 
τικό σύστημα αναφοράς, στον Οργανισμό Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.), προκειμένου να καταχωρήσει 
τις μεταβολές στα κτηματολογικά στοιχεία. 

2. Η αρμόδια δασική υπηρεσία διαβιβάζει στον Οργα¬ 
νισμό Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.) την 
πράξη χαρακτηρισμού έκτασης που κρίνεται τελεσίδικα 
δασική ή κηρύσσεται αναδασωτέα, συνοδευόμενη από 
ψηφιακό διανυσματικό αρχείο, στο ελληνικό γεοδαιτι- 
κό σύστημα αναφοράς, προκειμένου να ενημερωθεί η 
ψηφιακή βάση δεδομένων. 

3. Η ίδια υποχρέωση υφίσταται για κάθε όργανο που 
με πράξη του αλλάζει τη χρήση γης ή απαλλοτριώνει 
ακίνητα που διαχειρίζεται το Υπουργείο Αγροτικής Ανά¬ 
πτυξης και Τροφίμων για κοινωφελείς σκοπούς. 

4. Οι Διευθύνσεις Πολιτικής Γης των Περιφερειών της 
χώρας είναι αρμόδιες για τα θέματα που ανακύπτουν 
από τις πράξεις προσκύρωσης και τακτοποίησης οικο¬ 
πέδων κατ’ εφαρμογή των άρθρων 300 επόμενα του 
Κώδικα Πολεοδομικής νομοθεσίας, που κυρώθηκε με το 
από 14.7.1999 προεδρικό διάταγμα (Δ' 580). 

Άρθρο 27 

Συμπλήρωση διατάξεων του ν. 4014/2011 
(Α' 209) 

1. Μετά το άρθρο 24 του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος, Ενέργειας και Κλιματικής Αλλαγής» 
(Α' 209) προστίθεται άρθρο 24α ως εξής: 

« Άρθρο 24α 

Ρύθμιση αυθαίρετων κτισμάτων σε 
εξαγορασμένα ακίνητα. 

Οι διατάξεις των άρθρων 23 και 24 εφαρμόζονται και 
στους ιδιοκτήτες ακινήτων που τα εξαγόρασαν από τις 
οικείες Επιτροπές Θεμάτων Γης και Επίλυσης Διαφο¬ 
ρών των Περιφερειών της χώρας και έχουν αναγείρει 
σε αυτές αυθαίρετο κτίσμα, καθώς και σε αυτούς που 
τα νέμονται, νόμιμα. Ο ιδιοκτήτης υποβάλλει στην αρ¬ 
μόδια πολεοδομική υπηρεσία τα προβλεπόμενα στην 
παράγραφο 2 του άρθρου 24 δικαιολογητικά εντός 
προθεσμίας πέντε (5) μηνών που άρχεται είτε από την 
έκδοση του τίτλου κυριότητας από τον Περιφερειάρχη, 
είτε από την δημοσίευση της απόφασης της Επιτροπής 
Θεμάτων Γ ης και Επίλυσης Διαφορών για τις περιπτώ¬ 
σεις που δεν προβλέπεται η έκδοση τίτλου κυριότητας, 
είτε της πράξης κύρωσης διανομής που προβλέπεται 
σε υπουργική απόφαση, η οποία εκδόθηκε κατ’ εξουσι¬ 
οδότηση των διατάξεων της παρ. 1 του άρθρου 26 του 
ν. 2732/1999 (Α' 154) και της παρ. 5 του άρθρου 11 του 
ν. 3147/2003. Το ενιαίο ειδικό πρόστιμο που προβλέπε- 
ται στην παράγραφο 8 του άρθρου 24 καταβάλλεται 
εφάπαξ εντός τριών (3) μηνών από την κοινοποίησή 
του στον αιτούντα. Κατά τα λοιπά εφαρμόζονται οι 
διατάξεις του άρθρου 24.». 

2. Έως ότου εκδοθεί ο τίτλος κυριότητας από τον 
Περιφερειάρχη ή η απόφαση της Επιτροπής Θεμάτων 
Γης και Επίλυσης Διαφορών αναστέλλεται η προθεσμία 
για την κατεδάφιση αυθαίρετου κτίσματος, καθώς και η 


επιβολή του προστίμου ανέγερσης και διατηρήσεως μη 
δηλουμένων κατασκευών και χρήσεων που προβλέπει 
το άρθρο 27. 

Άρθρο 28 

Αγροτικά ακίνητα διαχείρισης 
Υπουργείου Οικονομικών 

1. Αγροτικά ακίνητα που διαχειρίζονται οι κτηματικές 
υπηρεσίες του Υπουργείου Οικονομικών και είναι κα¬ 
τάλληλα για αγροτική χρήση, δύνανται να διατίθενται 
στο Υπουργείο Αγροτικής Ανάπτυξης και Τροφίμων με 
απόφαση του Υπουργού Οικονομικών. Η καταλληλότη¬ 
τα του ακινήτου για αγροτική χρήση βεβαιώνεται από 
γεωπόνο που υπηρετεί στην Περιφέρεια, στην οποία 
βρίσκεται το ακίνητο. Για την έκδοση της απόφασης 
του Υπουργού Οικονομικών, η Διεύθυνση Πολιτικής Γης 
του Υπουργείου Αγροτικής Ανάπτυξης και Τροφίμων 
αποστέλλει στην αρμόδια υπηρεσία του Υπουργείου 
Οικονομικών αίτηση παραχώρησης των αγροτικών ακι¬ 
νήτων, συνοδευόμενη από ψηφιακό διανυσματικό αρχείο, 
στο ελληνικό γεοδαιτικό σύστημα αναφοράς. 

2. Η διαχείριση των ακινήτων αυτών γίνεται σύμφωνα 
με τις διατάξεις του άρθρου 4 για αγροτικούς σκοπούς 
και μόνο. 

Άρθρο 29 

Συμπλήρωση διατάξεων του ν. 998/1979 
(Α' 289) 

Μετά το άρθρο 46 του ν. 998/1979 «Περί προστασίας 
των δασών και των δασικών εν γένει εκτάσεων της 
Χώρας» (Α' 289) προστίθεται άρθρο 46α ως εξής: 

«Άρθρο 46α 

Εκχερσωθείσες δασικές εκτάσεις για αγροτική χρήση. 

1. Γ ια λόγους δημοσίου συμφέροντος, δασικού χαρα¬ 
κτήρα εκτάσεις που εκχερσώθηκαν για γεωργική χρήση, 
πριν τεθεί σε ισχύ το Σύνταγμα του 1975 και διατηρούν 
τη χρήση αυτή μέχρι σήμερα, δεν υπάγονται στις δια¬ 
τάξεις της δασικής νομοθεσίας, απαγορευμένης κάθε 
άλλης χρήσης από τον κάτοχό τους. 

2. Δεν υπάγονται στις διατάξεις του άρθρου αυτού 
εκτάσεις, οι οποίες περιλαμβάνονται σε κυρωμένους 
δασικούς χάρτες ως δάση, δασικές ή αναδασωτέες 
εκτάσεις, καθώς και οι εκτάσεις που υπάγονται σε ειδικό 
καθεστώς προστασίας, σύμφωνα με το άρθρο 19 του 
ν. 1650/1986, όπως αντικαταστάθηκε από το άρθρο 5 του 
ν. 3937/2011 (Α' 60). Τυχόν εκδοθέντες τίτλοι κυριότητας 
ανακαλούνται και το τίμημα επιστρέφεται. 

3. Οι κάτοχοι των δημόσιων εκτάσεων της παραγρά¬ 
φου 1 εφόσον έχουν την ιδιότητα του κατ’ επάγγελμα 
αγρότη υποβάλουν αίτημα εξαγοράς στο αρμόδιο Δα¬ 
σαρχείο ή στην αρμόδια Διεύθυνση Δασών, εάν δεν 
υφίσταται Δασαρχείο. Στην αίτηση περιγράφεται το 
κατεχόμενο ακίνητο κατά θέση, όρια και εμβαδόν, με 
συνημμένο τοπογραφικό διάγραμμα εξαρτημένο από το 
Εθνικό Τριγωνομετρικό Δίκτυο (κρατικό σύστημα συντε¬ 
ταγμένων ΕΓΣΑ ’87). Ο Δασάρχης ή ο Διευθυντής Δασών, 
εφόσον δεν υφίσταται Δασάρχης, εισηγείται αρμοδίως 
και ο Διευθυντής της οικείας Διεύθυνσης Συντονισμού 
και Επιθεώρησης Δασών της Αποκεντρωμένης Διοί¬ 
κησης εκδίδει την απόφαση εξαγοράς της έκτασης. Η 
προθεσμία για την κατάθεση των αιτήσεων εξαγοράς 
λήγει την 31.12.2013. Η προθεσμία αυτή μπορεί να παρα- 
ταθεί για ένα ακόμα έτος με απόφαση του Υπουργού 
Περιβάλλοντος, Ενέργειας και Κλιματικής Αλλαγής. 

4. Για την κατοχή του ακινήτου λαμβάνονται υπόψη 
ιδίως πράξεις αποδοχής κληρονομιάς, ιδιωτικά συμφω¬ 
νητικά με βέβαιη χρονολογία, καθώς και παραχωρητήρια 
των δασικών υπηρεσιών για χρήσεις που προβλέπονται 
από τη δασική νομοθεσία. Οι ένορκες βεβαιώσεις δεν 
λαμβάνονται υπόψη ως αποδεικτικό στοιχείο για την 
απόδειξη κατοχής του ακινήτου. 

5. Το τίμημα εξαγοράς ορίζεται στο 1/3 της αντικει¬ 
μενικής αξίας ή άλλως της αγοραίας αξίας και κατα¬ 
βάλλεται σε τέσσερις (4) εξαμηνιαίες άτοκες δόσεις. 
Το τίμημα κατατίθεται υπέρ του Ειδικού Φορέα Δασών 
του Πράσινου Ταμείου και διατίθεται αποκλειστικά για 
την ανάπτυξη και προστασία των δασών. 

6. Το Δημόσιο δεν προβάλλει δικαιώματα κυριότητας 
επί των εκτάσεων που υπάγονται στο πεδίο εφαρμογής 
του άρθρου 10 του ν. 3208/2003. 

7. Οι κάτοχοι δημόσιων και μη εκτάσεων της παραγρά¬ 
φου 1 καταβάλουν χρηματικό αντάλλαγμα για την απώ¬ 
λεια του φυσικού αγαθού από την αλλαγή χρήσης της 
έκτασης, για να αναδασωθεί αντίστοιχη έκταση, κατά 
την έννοια του «θετικού περιβαλλοντικού ισοζυγίου», 
κατ’ εφαρμογή του άρθρου 45 παρ. 12 του ν. 998/1979, 
η οποία προστέθηκε με το άρθρο 1 παρ. 10 του ν. 3208/ 
2003. Η καταβολή του ανταλλάγματος αυτού αποτελεί 
προϋπόθεση για την εξαγορά της έκτασης από τον ενδι¬ 
αφερόμενο σύμφωνα με τα οριζόμενα στην παράγραφο 
2, καθώς και για τη νομιμοποίηση της αλλαγής χρήσης 
από τον κάτοχο έκτασης δημόσιας ή μη. 

8. Έως ότου εξοφληθεί το οφειλόμενο τίμημα και κα¬ 
ταβληθεί το αντάλλαγμα χρήσης, ο κάτοχος δεν μπορεί 
να μεταβιβάσει την έκταση. 

9. Μετά την εξόφληση του τιμήματος και του χρη¬ 
ματικού ανταλλάγματος, οι διοικητικές πράξεις που 
εκδόθηκαν από τις αρμόδιες δασικές υπηρεσίες για 
την προστασία της έκτασης, σύμφωνα με τις διατάξεις 
της δασικής νομοθεσίας, παύουν να ισχύουν. Ο Γ ενικός 
Γραμματέας της οικείας Αποκεντρωμένης Διοίκησης εκ¬ 
δίδει τίτλο κυριότητας υπέρ του κατόχου της έκτασης. 
Με απόφαση του Υπουργού Περιβάλλοντος, Ενέργειας 
και Κλιματικής Αλλαγής καθορίζεται ο τύπος του τίτλου 
κυριότητας.» 

10. Στην παρ. 4 του άρθρου 50 του ν. 998/1979 προ¬ 
στίθεται εδάφιο β' ως εξής: 

“Η χορήγηση της σχετικής έγκρισης κτήσης γης εκτός 
σχεδίου πόλεως από Οικοδομικό Συνεταιρισμό, με την 
απόφαση του Υπουργού Γεωργίας, γίνεται ως ορίζεται, 
μετά προηγούμενη έρευνα αυτής ως ιδιωτικής, δηλαδή 
μετά προηγούμενη έρευνα και του ιδιοκτησιακού καθε¬ 
στώτος έναντι του Δημοσίου. Σε όσους Οικοδομικούς 
Συνεταιρισμούς έχει χορηγηθεί στο παρελθόν η έγκριση 
κτήσης γης με απόφαση του Υπουργού Γ εωργίας, αυτή 
είναι ισχυρή και στα επόμενα στάδια αδειοδοτήσεων και 
εγκρίσεων, Βεβαίωση του άρθρου 24 παράγραφο 6 του 
ν. 2508/1997, Μελέτη Περιβαλλοντικών Επιπτώσεων, Πο- 
λεοδομική Μελέτη κατά τα οποία, δεν ερευνάται τυχόν 
δικαίωμα κυριότητας του Δημοσίου, οι σχετικές αποφά¬ 
σεις και βεβαιώσεις θα αναφέρουν ρητά ότι το Δημόσιο 
δεν αποξενούται από τα τυχόν δικαιώματά του.”» 

Άρθρο 30 

Τροποποίηση άρθρου 2 του ν. 674/1977 
(Α' 242) 

Η παρ. 3 του άρθρου 2 του ν. 674/1977 «Περί αναδα¬ 


σμού της γης και μεγεθύνσεως των γεωργικών εκμε¬ 
ταλλεύσεων και άλλων τινών διατάξεων» (Α' 242) αντι¬ 
καθίσταται ως εξής: 

«3. Για την εκπλήρωση του σκοπού του παρόντος άρ¬ 
θρου, ο οικείος Περιφερειάρχης καταρτίζει το ετήσιο 
πρόγραμμα εκτέλεσης προγραμμάτων αναδασμού.» 

Άρθρο 31 

Επικύρωση ανώμαλων δικαιοπραξιών 

1. Οι διατάξεις του άρθρου 15 του ν.δ. 3958/1959 εφαρ¬ 
μόζονται σε μεταβιβάσεις γεωργικών κλήρων ή οικο¬ 
πέδων που έγιναν μέχρι τη δημοσίευση του παρόντος 
νόμου. Κατά τα λοιπά εφαρμόζονται οι διατάξεις των 
παραγράφων 2, 3, και 5 του άρθρου 2 του ν. 666/1977. Η 
προθεσμία που αναφέρεται στην παράγραφο 2 παρα- 
τείνεται από τότε που έληξε και για πέντε (5) ακόμα έτη 
από τη δημοσίευση του παρόντος νόμου. Συμβολαιογρα¬ 
φικές πράξεις που έγιναν κατά παράβαση του άρθρου 
1 του α.ν. 431/ 1968 και του άρθρου 2 του ν. 666/1977 
είναι έγκυρες και ισχυρές, εφόσον δεν ακυρώθηκαν με 
αμετάκλητη δικαστική απόφαση. 

2. Η προθεσμία που προβλέπεται στην παρ.1 του άρ¬ 
θρου 12 του ν. 634/1977 (Α' 186) για την υποβολή δήλωσης 
στις Δημόσιες Οικονομικές Υπηρεσίες, στις περιπτώσεις 
επικύρωσης ανώμαλων δικαιοπραξιών, σύμφωνα με το 
άρθρο 15 του ν. 3958/1959, παρατείνεται από τότε που 
έληξε και για πέντε (5) ακόμα έτη από τη δημοσίευση 
του παρόντος νόμου. 

3. Με κοινή απόφαση των Υπουργών Οικονομικών και 
Αγροτικής Ανάπτυξης και Τροφίμων οι προθεσμίες των 
προηγούμενων παραγράφων μπορεί να παρατείνονται 
για δύο (2) ακόμα έτη. 

Άρθρο 32 

Συμπλήρωση άρθρου 186 του ν. 3852/2010 
(Α' 87) 

1. Στο άρθρο 186 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 

- Πρόγραμμα Καλλικράτης», όπως τροποποιήθηκε και 
ισχύει, μετά την υπ’ αριθ. 31 αρμοδιότητα του υποτομέα 
β' «Γεωργίας» του τομέα Β «Γεωργίας - Κτηνοτροφίας 

- Αλιείας», προστίθενται αρμοδιότητες με αριθμούς 32 
και 33 ως εξής: 

«32. Κατάρτιση ετήσιων προγραμμάτων αναδασμού 
και διενέργεια αναδασμών. 

33. Παραχωρήσεις ακινήτων που διαχειρίζεται το 
Υπουργείο Αγροτικής Ανάπτυξης και Τροφίμων.» 

Άρθρο 33 

Τροποποίηση άρθρου 28 του ν. 1892/1990 
(Α' 101) 

Οι διατάξεις του άρθρου 28 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
αντικαθίστανται ως εξής: 

«Άρθρο 28 

Απόκτηση εμπράγματων ή ενοχικών δικαιωμάτων 

1. Για την απόκτηση με δικαιοπραξία εν ζωή εμπράγ¬ 
ματων ή ενοχικών δικαιωμάτων από φυσικά ή νομικά 
πρόσωπα σε ιδιωτικές νήσους ή νησίδες, καθώς και 
σε ιδιωτικά ακίνητα νήσων ή νησίδων, οπουδήποτε και 
αν αυτές βρίσκονται, απαιτείται άδεια από τον Υπουρ¬ 
γό Εθνικής Άμυνας. Η αίτηση για τη χορήγηση άδειας 

υποβάλλεται από τον ενδιαφερόμενο στο Υπουργείο 
Εθνικής Άμυνας. 

2. Σε περίπτωση απόκτησης εμπράγματων δικαιωμά¬ 
των επί της έκτασης, απαιτείται η έκδοση πιστοποιητι¬ 
κού από την αρμόδια Κτηματική Υπηρεσία με το οποίο 
βεβαιώνεται ότι το Δημόσιο δεν προβάλλει δικαιώματα 
κυριότητας επ’ αυτής. Το Υπουργείο Εθνικής Αμυνας 
μεριμνά για την έκδοση του πιστοποιητικού από την 
αρμόδια Κτηματική Υπηρεσία.» 

Άρθρο 34 

Τροποποίηση του π.δ. 402/1988 (Α' 187) 

1. Οι διατάξεις του άρθρου 4 του π.δ. 402/1988 «Οργα¬ 
νισμός Υπουργείου Γεωργίας» (Α' 402) αντικαθίστανται 
ως εξής: 

« Αρθρο 4 

Διάρθρωση - Αρμοδιότητες Διεύθυνσης Πολιτικής Γης 

1. Τη Διεύθυνση Πολιτικής Γης συγκροτούν τα εξής 
τμήματα και γραφεία: 

α) Τμήμα Εμπραγμάτων Δικαιωμάτων και Νομικών 
Υποθέσεων. 

β) Τμήμα Διαχείρισης Ακινήτων. 

γ) Γ ραφείο Γ ραμματείας. 

2. Οι αρμοδιότητες της Διεύθυνσης Πολιτικής Γης 
περιλαμβάνουν τα παρακάτω θέματα, τα οποία κατα- 
νέμονται μεταξύ των τμημάτων και του γραφείου ως 
ακολούθως: 

α) Τμήμα Εμπραγμάτων Δικαιωμάτων και Νομικών 
Υποθέσεων: 

αα) Απαντήσεις σε αιτήματα ιδιωτών και υπηρεσιών 
σχετικά με το ιδιοκτησιακό καθεστώς ακινήτων που 
διαχειρίζεται το Υπουργείο Αγροτικής Ανάπτυξης και 
Τροφίμων. 

ββ) Διατύπωση απόψεων σχετικά με εκκρεμείς δικα¬ 
στικές διαφορές. 

γγ) Κατάρτιση σχεδίων ατομικών και κανονιστικών 
πράξεων που αφορούν το αντικείμενο της Διεύθυν¬ 
σης. 

β) Τμήμα Διαχείρισης Ακινήτων: 

αα) Εισηγήσεις για παραχωρήσεις ακινήτων. 

ββ) Εισηγήσεις προς τον Υπουργό Αγροτικής Ανά¬ 
πτυξης και Τροφίμων για την επωφελή αξιοποίηση των 
ακινήτων, που διαχειρίζεται το Υπουργείο Αγροτικής 
Ανάπτυξης και Τροφίμων, καθώς και για την αξιοποίη¬ 
ση ακινήτων του Ελληνικού Δημοσίου για αγροτικούς 
σκοπούς. 

γ) Γ ραφείο Γ ραμματείας: 

Η εξυπηρέτηση της Διεύθυνσης σε διοικητικά θέματα 
γενικού χαρακτήρα, όπως διεκπεραίωση αλληλογραφίας 
και αρχειοθέτηση.» 

2. Η περίπτωση 3 της παρ. Α' του άρθρου 48 του π.δ. 
402/1988 «Οργανισμός Υπουργείου Γεωργίας» αντικα¬ 
θίσταται ως εξής: 

« 3. Της Διεύθυνσης Πολιτικής Γης προΐσταται υπάλ¬ 
ληλος του κλάδου ΠΕ9 Διοικητικού.» 

3. Η περίπτωση 3 της παρ. Β' του άρθρου 48 του π.δ. 
402/1988 «Οργανισμός Υπουργείου Γεωργίας» αντικα¬ 
θίσταται ως εξής: 

«3. Του Τμήματος (1) Εμπραγμάτων Δικαιωμάτων και 
Νομικών Υποθέσεων προΐσταται υπάλληλος κλάδου ΠΕ9 
Διοικητικού και του Τμήματος (2) Διαχείρισης Ακινήτων 
προΐσταται υπάλληλος κλάδου ΠΕ9 Διοικητικού.» 


Άρθρο 35 

Τροποποίηση του άρθρου 29 
του Κώδικα Αναγκαστικών Απαλλοτριώσεων 
Ακινήτων (Α' 17/2001) 

Στο άρθρο 29 του ν. 2882/2001 «Κώδικας Αναγκαστικών 
Απαλλοτριώσεων Ακινήτων», όπως τροποποιήθηκε και 
ισχύει, μετά την παράγραφο 11 προστίθεται παράγρα¬ 
φος 11α με το ακόλουθο περιεχόμενο: 

«11α. Τα ξένα τεμάχια που συμπεριελήφθησαν στις 
οριστικές διανομές, για τα οποία δεν καταβλήθηκε απο¬ 
ζημίωση στους ιδιοκτήτες ούτε έγινε ανταλλαγή τους με 
άλλες δημόσιες εκτάσεις, σύμφωνα με τις διατάξεις των 
άρθρων 242 και 243 του Αγροτικού Κώδικα, θεωρούνται 
απαλλοτριωμένα από την κύρωση της διανομής του 
αγροκτήματος. Για τον καθορισμό τιμής μονάδας και 
αναγνώρισης των δικαιούχων αποζημίωσης το σχετικό 
αίτημα εξετάζεται σύμφωνα με τα άρθρα 18,19, 20, 21, 
22, και 26. Με την ίδια διαδικασία εξετάζονται και οι 
εκκρεμείς αιτήσεις ενώπιον των Επιτροπών Απαλλοτρι¬ 
ώσεων. Εξαιρούνται τα θέματα εκείνα για τα οποία έχει 
κοινοποιηθεί εισαγωγικό δικόγραφο της σχετικής δίκης 
ενώπιον του αρμόδιου δικαστηρίου. Η αξίωση για την 
ανταλλαγή του τεμαχίου ή την καταβολή της αποζη¬ 
μίωσης παραγράφεται μετά τη πάροδο πέντε (5) ετών 
από τη θέση σε ισχύ της παρούσας διάταξης.» 

Άρθρο 36 

Μεταβατικές διατάξεις 

1. Οι προβλεπόμενες στο άρθρο 2 υπηρεσίες και οι Επι¬ 
τροπές Θεμάτων Γης και Επίλυσης Διαφορών αποκτούν 
πρόσβαση στη βάση δεδομένων που τηρείται στον Ορ¬ 
γανισμό Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.), εντός 
προθεσμίας τεσσάρων (4) μηνών από τη δημοσίευση του 
νόμου.'Εως ότου οι υπηρεσίες αυτές αποκτήσουν πρό¬ 
σβαση στη βάση δεδομένων, η παραχώρηση της χρήσης 
ακινήτων γίνεται βάσει των κτηματολογικών στοιχείων 
που τηρούνται στις Περιφέρειες της χώρας. 

2. Οι διατάξεις του άρθρου 27 του ν. 2040/1992 (Α' 70), 
όπως συμπληρώθηκε με την παρ. 8 του άρθρου 10 του 
ν. 3147/2003, εξακολουθούν να διέπουν τα δικαιώματα 
αποκατασταθέντων κτηνοτροφών που μετέτρεψαν μέ¬ 
ρος του εξ αδιαιρέτου δικαιώματος διηνεκούς νομής σε 
διαιρετό δικαίωμα πλήρους κυριότητας επί των εκτάσε¬ 
ων του κτήματος, με απόφαση της οικείας Επιτροπής 
Απαλλοτριώσεων. Τα θέματα που ανακύπτουν από την 
εφαρμογή των διατάξεων του άρθρου αυτού εξετά¬ 
ζονται από την Επιτροπή Θεμάτων Γης και Επίλυσης 
Διαφορών της οικείας Περιφέρειας. 

3. Οι Επιτροπές Απαλλοτριώσεων και Οριστικών Δια¬ 
νομών που λειτουργούν σήμερα στις Περιφέρειες της 
χώρας καταργούνται με τη συγκρότηση των Επιτροπών 
Θεμάτων Γης και Επίλυσης Διαφορών. 

4. Οι εκκρεμείς αιτήσεις για εξαγορά ακινήτων που 
κατατέθηκαν εμπρόθεσμα, κατ’ εφαρμογή του άρθρου 
5 του ν. 3147/2003, πλην όμως, δεν εξετάστηκαν από 
τις αρμόδιες Επιτροπές Απαλλοτριώσεων, λόγω πα¬ 
ρέλευσης της σχετικής προθεσμίας για την εξέτασή 
τους, διαβιβάζονται στις Επιτροπές Θεμάτων Γης και 
Επίλυσης Διαφορών και εξετάζονται από τις Επιτρο¬ 
πές αυτές κατά τις διατάξεις του άρθρου 23. Ο Πε¬ 
ριφερειάρχης είναι αρμόδιος για την έκδοση τίτλων 
σε εκκρεμείς υποθέσεις, καθώς και για την ανάκληση 

αποφάσεων Επιτροπών Απαλλοτριώσεων σε περίπτω¬ 
ση μη εξόφλησης του οφειλόμενου τιμήματος από τον 
κάτοχο του ακινήτου, σύμφωνα με το άρθρο 5 του 
ν. 3147/2003. Οι ίδιες Επιτροπές είναι αρμόδιες για κάθε 
θέμα που έχει προκύψει από την εφαρμογή του άρθρου 
5 του ν. 3147/2003. 

5. Αποφάσεις Επιτροπών Απαλλοτριώσεων οι οποίες 
αναπέμφθηκαν με αποφάσεις Νομαρχών ή Περιφερει¬ 
αρχών σε εφαρμογή των διατάξεων του άρθρου 80 του 
Αγροτικού Κώδικα και του άρθρου 7 του ν. 3147/2003 
μέχρι τη δημοσίευση του νόμου αυτού, διαβιβάζονται 
και εξετάζονται από την Επιτροπή Θεμάτων Γης και 
Επίλυσης Διαφορών εντός έξι (6) μηνών από τη δημο¬ 
σίευση του παρόντος. 

6. α. Ακίνητα που παραχωρήθηκαν, κατ’ εφαρμογή της 
παρ. 10 του άρθρου 123 του Αγροτικού Κώδικα, όπως 
τροποποιήθηκε και ισχύει, του άρθρου 4 του ν. 3147/ 
2003, του ν.δ. 203/1969 (Α' 109), όπως τροποποιήθηκε και 
ισχύει και του από 24.4.1985 προεδρικού διατάγματος (Δ' 
239), για την πραγματοποίηση συγκεκριμένου σκοπού, 
εξακολουθούν να διέπονται από τις διατάξεις, βάσει 
των οποίων παραχωρήθηκαν. Αρμόδιο όργανο για την 
ανάκληση των αποφάσεων των Επιτροπών Απαλλοτρι¬ 
ώσεων που εκδόθηκαν κατ’ εφαρμογή του από 24.4.1985 
προεδρικού διατάγματος είναι οι Επιτροπές Θεμάτων 
Γης και Επίλυσης Διαφορών. 

β. Πράξεις παραχώρησης ακινήτων που έγιναν από το 
Δημόσιο προς τους ΟΤΑ, κατ’ εφαρμογή της παρ. 10 του 
άρθρου 123 του Αγροτικού Κώδικα, όπως τροποποιήθηκε 
και ισχύει, και του άρθρου 97 παράγραφος 5α του π.δ. 
30/1996, καθώς και συμβάσεις με τις οποίες οι ΟΤΑ εκ¬ 
μίσθωσαν τα εν λόγω ακίνητα σε τρίτα νομικά ή φυσικά 
πρόσωπα, δυνάμει των διατάξεων του άρθρου 26 του 
ν. 2218/1994, του άρθρου 97 του π.δ. 30/1996, του π.δ. 
242/1996 και των λοιπών σχετικών διατάξεων της οικείας 
νομοθεσίας, είναι έγκυρες, εξακολουθούν να ισχύουν και 
διευρύνονται οι σκοποί τους, περιλαμβάνοντας και έργα 
τουριστικής ανάπτυξης, ειδικών τουριστικών υποδομών, 
ξενοδοχειακών εγκαταστάσεων, αθλητικών εγκαταστά¬ 
σεων, χώρων πολιτισμού, μονάδων ανανεώσιμων πηγών 
ενέργειας, εφόσον η πραγματοποίηση των έργων αυτών 
επιτρέπεται από τις επί μέρους διατάξεις χωροταξικού 
και πολεοδομικού χαρακτήρα. 

7. Καταργούνται οι υπουργικές αποφάσεις που εκ¬ 
δόθηκαν κατ’ εφαρμογή των διατάξεων της παρ. 1 του 
άρθρου 26 του ν. 2732/1999 και της παρ. 5 του άρθρου 11 
του ν. 3147/2003 και κατά τη δημοσίευση του παρόντος 
δεν έχει ολοκληρωθεί η διαδικασία μεταβίβασης της 
κυριότητας στους τρίτους κατόχους. 

8. Τα τιμήματα που οφείλονται από δικαιούχους για πα¬ 
ραχώρηση οικοπέδων ή εκτάσεων, σύμφωνα με το άρθρο 
2 του ν. 3147/2003 και του από 24.4.1985 προεδρικού δια¬ 
τάγματος επαναβεβαιώνονται από την αρμόδια υπηρεσία 
της Περιφέρειας και οι σχετικοί κατάλογοι αποστέλλο- 
νται στην οικεία Δημόσια Οικονομική Υπηρεσία για την 
είσπραξη του τιμήματος. Το τίμημα αποτελεί έσοδο του 
Δημοσίου. Αν η καταβολή του προβλέπεται σε δόσεις 
και δεν καταβληθεί μία οφειλόμενη δόση εφαρμόζεται 
αναλογικά η παράγραφος 8 του άρθρου 23. 

9. Η με αριθμό 2556/2011 απόφαση του Υπουργού Αγρο¬ 
τικής Ανάπτυξης και Τροφίμων (Β' 2290) εφαρμόζεται 
για την εκμίσθωση ακινήτων που έχουν αναρτηθεί στη 
δικτυακή σελίδα του Ο.Π.Ε.Κ.Ε.Π.Ε. πριν τη δημοσίευση 


του παρόντος νόμου. Η ολοκλήρωση της διαδικασίας 
παραχώρησης των ακινήτων πρέπει να ολοκληρωθεί 
εντός έξι (6) μηνών από τη δημοσίευση του παρόντος. 

10. Στην παρ. 1 εδάφιο β' του άρθρου 11 του ν. 3147/2003 
μετά τη λέξη «κυριότητας» προστίθενται οι λέξεις «και 
τα συνταχθέντα συμβόλαια αγοράς είναι έγκυρα και 
ισχυρά». 

Στην παρ. 2 του άρθρου 11 του ν. 3147/2003 μετά τη 
λέξη «Αχαΐας» προστίθενται οι λέξεις «και Νομού Ηλεί¬ 
ας». Η ανωτέρω προσθήκη ισχύει από την ημερομηνία 
δημοσίευσης του ν. 3147/2003, όπως αυτός τροποποιή¬ 
θηκε και ισχύει μέχρι σήμερα. 

11. Η χρονική διάρκεια παραχώρησης της χρήσης 
ακινήτων που παραχωρήθηκαν, με απόφαση του Υπουρ¬ 
γού Αγροτικής Ανάπτυξης και Τροφίμων, σε οργανι¬ 
σμούς τοπικής αυτοδιοίκησης και σε νομικά πρόσωπα 
δημοσίου και ιδιωτικού δικαίου, για κοινωφελή σκοπό, 
κατ’ εφαρμογή του άρθρου 4 του ν. 3147/2003, όπως 
τροποποιήθηκε και ισχύει, ορίζεται σε 35 έτη από τη 
δημοσίευση του νόμου, εφόσον η σχετική υπουργική 
απόφαση προέβλεπε χρονική διάρκεια παραχώρησης 
της χρήσης πέραν των 35 ετών. 

12. Πρωτόκολλα διοικητικής αποβολής και πρόστιμα 
που έχουν επιβληθεί κατά τις διατάξεις της αγροτικής 
νομοθεσίας δεν εκτελούνται εφόσον η Επιτροπή Θεμά¬ 
των Γ ης και Επίλυσης Διαφορών κάνει δεκτό το αίτημα 
του ενδιαφερομένου για μη προβολή δικαιωμάτων κυρι¬ 
ότητας ή για εξαγορά κατεχόμενου ακινήτου. 

Άρθρο 37 

Καταργούμενες διατάξεις 

1. Καταργούνται οι κάτωθι διατάξεις, καθώς και όλες 
οι μεταγενέστερες τροποποιήσεις και συμπληρώσεις 
τους: 

α) Το άρθρο 2 του ν. 3250/1924 (Α' 324), όπως ισχύει, 
β) Ο α.ν. 431/1968 (Α' 115), όπως ισχύει, 
γ) Τα άρθρα 5 και 6 του ν. 666/1977 (Α' 234), όπως η 
παρ. 9 του άρθρου 5 τροποποιήθηκε με την παρ. 6 του 
άρθρου 12 του ν. 3147/2003 (Α' 135). 

δ) Το άρθρο 1 πλην της παραγράφου 5, τα άρθρα 2 
έως και 10, το άρθρο 11 παράγραφοι 5 και 7, τα άρθρα 
12,13 και 14 του ν. 3147/2003 (Α'135). 

ε) Τα άρθρα 24, 25 και 26 παράγραφος 1 του ν. 1644/ 
1986 (Α' 131). 

στ) Το ν.δ. 203/1969 (Α' 109), όπως ισχύει, 
ζ) Το β.δ. 29.10/6.12/1949 (Α' 342), όπως ισχύει, 
η) Το άρθρο 33 του ν. 1845/1989 (Α' 102). 
θ) Το άρθρο 38 του ν. 1337/1983 (Α' 33). 
ι) Το ν.δ. 1189/1972 (Α' 99), όπως ισχύει, 
ια) Το άρθρο 26 παράγραφος 1 του ν. 2732/1999 (Α' 
154). 

ιβ) Το εδάφιο β' της παραγράφου 1 του άρθρου 6, 
καθώς και τα άρθρα 19, 26 και 29 του ν. 674/1977 (Α' 242), 
όπως το άρθρο 19 τροποποιήθηκε με το άρθρο 35 του ν. 
3147/2003 και η παρ. 2 του άρθρου 29 αντικαταστάθηκε 
με το άρθρο 12 του ν. 994/1979 (Α' 279). 
ιγ) Το άρθρο 3 του ν. 3399/2005 (Α' 255). 
ιδ) Το άρθρο 15 παρ. 2 του ν.δ. 216/1973 (Α' 271). 
ιε) Το από 24.4.1985 προεδρικό διάταγμα «Δικαιούχοι 
αγροτικών οικοπέδων, διαδικασία και κριτήρια προσδι¬ 
ορισμού τους» (Δ' 239), όπως οι παράγραφοι 2, 3 και 4 
του άρθρου 2 τροποποιήθηκαν με τις παραγράφους 1 
και 2 του άρθρου 9 του ν. 3147/2003. 



1864 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ιστ) Το άρθρο 2 του ν. 138/1975 (Α' 180). 

ιζ) Τα άρθρα 25 και 27 του ν. 2040/1992 (Α' 70), όπως 
το άρθρο 27 συμπληρώθηκε με την παρ. 8 του άρθρου 
10 του ν. 3147/2003. 

ιη) Το κανονιστικό διάταγμα της 28ης Οκτωβρίου 1941 
(Α' 368). 

ιθ) Τα άρθρα 1,11, η περίπτωση Α' της παρ. 2 του άρ¬ 
θρου 13 και το άρθρο 15 του ν. 1734/1987 (Α' 189), όπως 
η παρ. 3 του άρθρου 15 αντικαταστάθηκε με την παρ. 

6 του άρθρου 1 του ν. 3147/2003. 

κ) Η περίπτωση γ' της παρ. 12 του άρθρου 29 του 
ν. 2882/2001 «Κώδικας Αναγκαστικών Απαλλοτριώσεων 
Ακινήτων» (Α' 17). Οι περιπτώσεις δ' και ε' αναριθμούνται 
αντίστοιχα σε περιπτώσεις γ' και δ'. 

2. Καταργείται κάθε ειδική διάταξη της αγροτικής 
νομοθεσίας που ρυθμίζει τη διαχείριση εκτάσεων με 
δασικό χαρακτήρα με διαφορετικό τρόπο και ειδικότερα 
η παρ. 2 του άρθρου 75 του ν. 998/1979 (Α' 289). 

3. Καταργείται κάθε γενική ή ειδική διάταξη νόμου που 
αντίκειται στις διατάξεις του παρόντος νόμου ή ρυθμίζει 
διαφορετικά τα θέματα που ρυθμίζονται από αυτόν. 

Άρθρο 38 

Στην παράγραφο 1 του άρθρου 22 του ν. 2538/1997 (Α' 
242) προστίθεται εδάφιο β' ως εξής: 

«β. Στους χώρους της επιτρέπεται η εγκατάσταση δη¬ 
μοσίων υπηρεσιών, οι οποίες εξυπηρετούν τις δραστηρι- 
ότητές της, και ιδίως τελωνείου, χημείου, κτηνιατρείου, 
υπηρεσίας φυτοπαθολογικού ελέγχου εξαγομένων-ει- 
σαγομένων προϊόντων, δημοπρατηρίου.» 

Άρθρο 39 

Τροποποίηση διατάξεων του ν. 3877/2010 (Α' 160) 
«Σύστημα προστασίας και ασφάλισης 
της αγροτικής δραστηριότητας» 

1. Στην περίπτωση ζ' της παραγράφου 1 του άρθρου 

7 του ν. 3877/2010 (Α' 160) προστίθεται νέο εδάφιο ως 
εξής: 

«Με απόφαση του Διοικητικού Συμβουλίου του ΕΛΓΑ 
που εγκρίνεται από τους Υπουργούς Οικονομικών και 
Αγροτικής Ανάπτυξης και Τροφίμων καθορίζεται το 
ύψος των τελών εκτίμησης ανά καλλιέργεια ή ανά κα¬ 
τηγορία ζωικού κεφαλαίου, οι δαπάνες που καλύπτονται 
από αυτά, καθώς και κάθε άλλη αναγκαία λεπτομέρεια 
για την εφαρμογή της διάταξης αυτής. Η διάταξη αυτή 
ισχύει από τη δημοσίευση του παρόντος νόμου στην 
Εφημερίδα της Κυβερνήσεως.» 

2. Στο άρθρο 13 του ν. 3877/2010 (Α' 160) προστίθεται 
δεύτερη παράγραφος ως εξής: 

«2. Στην εισφορά της προηγούμενης παραγράφου δεν 
υπάγονται τα φυσικά ή νομικά πρόσωπα που δηλώνουν 
εισόδημα από εκμετάλλευση πτηνοτροφικών ή χοιρο- 
τροφικών επιχειρήσεων, καθώς και εισόδημα από εκμε¬ 
ταλλεύσεις ανθοκομικών και καλλωπιστικών προϊόντων 
και φυτωρίων που δεν έχουν ενταχθεί με αίτησή τους 
στην ασφάλιση του ΕΛΓΑ, η οποία για το 2011 αρχίζει 
από την 1η Ιανουάριου ανεξάρτητα από το χρόνο υπο¬ 
βολής της αίτησης της παραγράφου 3 του άρθρου 4. 
Σε περίπτωση που η εισφορά αυτή έχει βεβαιωθεί, δεν 
καταβάλλεται και διαγράφεται από την αρμόδια για 
τη βεβαίωση υπηρεσία χωρίς άλλη διατύπωση, ενώ αν 
έχει καταβληθεί επιστρέφεται ως αχρεωστήτως κατα- 
βληθείσα.» 


3. Οι παράγραφοι 1 και 3 του άρθρου 24 του ν. 3877/2010 
(Α' 160) τροποποιούνται ως εξής: 

«1. Οι κανονισμοί ασφάλισης Φυτικής Παραγωγής 
(υπουργική απόφαση αριθ. 15711/30.9.1998, Β' 1079), Ζωι¬ 
κού Κεφαλαίου (υπουργική απόφαση αριθ. 321956/2008, 
Β' 2130), παραμένουν προσωρινά σε ισχύ μέχρι τις 
31.12.2010. Από την 1η Ιανουάριου 2011 ισχύουν οι νέοι 
επικαιροποιημένοι κανονισμοί ασφάλισης φυτικής πα¬ 
ραγωγής και ζωικού κεφαλαίου, που εκδίδονται σύμ¬ 
φωνα με τις διατάξεις της παραγράφου 1 του άρθρου 
16. Ο Κανονισμός Κρατικών Οικονομικών Ενισχύσεων, 
που εγκρίθηκε με την κοινή υπουργική απόφαση αριθ. 
281245/2008 των Υπουργών Οικονομίας και Οικονομικών 
και Αγροτικής Ανάπτυξης και Τροφίμων (Β' 628), εξακο¬ 
λουθεί να ισχύει μέχρι την αντικατάστασή του από νέο 
επικαιροποιημένο κανονισμό.» 

«3. Η μεταφορά των αρμοδιοτήτων των κρατικών οι¬ 
κονομικών ενισχύσεων του άρθρου 21 λαμβάνει χώρα 
έξι μήνες μετά τη δημοσίευση στην Εφημερίδα της 
Κυβερνήσεως της κοινής υπουργικής απόφασης, που 
προβλέπεται από το τελευταίο εδάφιο της παραγράφου 
1 του άρθρου 2.» 

4. Στο άρθρο 24 του ν. 3877/2010 (Α' 160) προστίθεται 
νέα παράγραφος 5 και η παράγραφος 5 αναριθμείται 
σε παράγραφο 6 ως εξής: 

«Με απόφαση του Διοικητικού Συμβουλίου του ΕΛΓ Α, 
που εγκρίνεται από τους Υπουργούς Οικονομικών και 
Αγροτικής Ανάπτυξης και Τροφίμων, καθορίζονται, κατά 
παρέκκλιση των διατάξεων της παραγράφου 8 του άρ¬ 
θρου 45 του ν. 3943/2011 (Α' 66), οι εντός και εκτός έδρας 
μετακινήσεις, ο ανώτατος επιτρεπόμενος αριθμός των 
εκτός έδρας μετακινήσεων του προσωπικού του Οργα¬ 
νισμού, οι προϋποθέσεις και οι δαπάνες διανυκτέρευσης, 
καθώς και το ύψος της ημερήσιας αποζημίωσης και των 
λοιπών δαπανών.» 

5. Στο άρθρο 24 του ν. 3877/2010 (Α' 160) προστίθεται 
νέα παράγραφος 6 και η παράγραφος 6 αναριθμείται 
σε παράγραφο 7, ως εξής: 

«Παρέχεται ασφαλιστική κάλυψη σε καλλιέργειες μι¬ 
κρού βιολογικού κύκλου, των οποίων η φύτευση πραγμα¬ 
τοποιήθηκε εντός του έτους 2010 και δεν αναφέρονται 
στη Δήλωση Καλλιέργειας/Εκτροφής του ασφαλισμένου 
για το έτος 2011.» 

Άρθρο 40 

Παραχώρηση εγκαταστάσεων 
στο Υπουργείο Πολιτισμού και Τουρισμού 

1. Οι εγκαταστάσεις του ημιυπόγειου κτιρίου αποχω¬ 
ρητηρίων, συνολικής επιφάνειας 52 τ.μ. περίπου και η 
περίφραξη των εγκαταστάσεων αυτών που βρίσκονται 
στο ανατολικό άκρο του αλσυλλίου της πλατείας Θησεί¬ 
ου και σε επαφή με τη δυτική περίφραξη της Αρχαίας 
Αγοράς παραχωρούνται στο Υπουργείο Πολιτισμού και 
Τουρισμού. 

2. Το Υπουργείο Πολιτισμού και Τουρισμού υποχρεού- 
ται με ευθύνη και δαπάνες του να διοικεί, διαχειρίζεται, 
εκμεταλλεύεται, ανακατασκευάζει, συντηρεί, καθαρίζει, 
φυλάσσει και γενικά να προστατεύει με οποιονδήποτε 
τρόπο τις παραχωρούμενες κατά χρήση εγκαταστάσεις 
της παραγράφου 1. 

3. Από την έναρξη της ισχύος του παρόντος ανακα¬ 
λείται η αριθ. 252717/17.3.1989 απόφαση των Υπουργών 
Εσωτερικών, Οικονομικών και Γεωργίας «Παραχώρηση 

κατά χρήση στο Δήμο Αθηναίων κήπων και Δενδροστοι- 
χιών του Δημοσίου», που εκδόθηκε σε εφαρμογή της 
περίπτωσης α' της παρ. 2 του άρθρου 23 του ν. 1644/1986 
(Α' 131), ως προς την παραχώρηση κατά χρήση στο 
Δήμο Αθηναίων των ιδίων ως άνω εγκαταστάσεων του 
ημιυπόγειου κτιρίου αποχωρητηρίων και της περίφρα- 
ξης αυτών. Κατά τα λοιπά, η ως άνω κοινή υπουργική 
απόφαση εξακολουθεί να ισχύει. 

Αρθρο 41 

1. Το τρίτο εδάφιο του άρθρου 77Α παρ. 3 του ν. 2725/1999 
αντικαθίσταται ως εξής: 

«Σε περίπτωση παράβασης των διατάξεων του ν. 2725/ 
1999, με τις οποίες προβλέπεται η μη χορήγηση πιστο¬ 
ποιητικού περί τήρησης των υποχρεώσεων που προ- 
βλέπονται από το ν. 2725/1999 και αφορούν το δημόσιο 
συμφέρον, η Επιτροπή Επαγγελματικού Αθλητισμού εκ¬ 
δίδει πόρισμα ελέγχου πλήρως αιτιολογημένο, το οποίο 
διαβιβάζει στην οικεία Ομοσπονδία, η οποία προκαλεί 
τον πειθαρχικό έλεγχο της ΑΑΕ ή του ΤΑΑ που υπέπεσε 
στην παράβαση, σύμφωνα με τον Πειθαρχικό Κώδικα 
που προβλέπει ποινές για τις παραβάσεις αυτές. 


Οι πειθαρχικές ποινές, που προβλέπονται στο πει¬ 
θαρχικό δίκαιο της Ομοσπονδίας, πρέπει να είναι εσαεί 
ανάλογες με τη βαρύτητα της παράβασης, επιφυλασ- 
σομένων σε αντίθετη περίπτωση των προβλεπομένων 
από το ν. 2725/1999 χρηματικών ποινών.» 

2. Στο άρθρο 5 παρ. 1 εδάφιο Γ' του ν. 4049/2012 η 
φράση «μετά από γνώμη της Διοργανώτριας Αρχής» 
αντικαθίσταται με τη φράση «μετά από σύμφωνη γνώμη 
της Διοργανώτριας Αρχής». 

Άρθρο 42 

Επιτρέπεται η ανέγερση σχολικού κτηρίου στην 
έκταση με στοιχεία ΑΒΓΔΕΖΗΘΙ και εμβαδού 2.952,41 
τετραγωνικών μέτρων, η οποία βρίσκεται μεταξύ των 
οδών Αγίων Αναργύρων, Κόκκερελ και Λυδίας, εντός 
των διοικητικών ορίων των Δήμων Αθηναίων και Γα¬ 
λατσίου, όπως αυτή εμφαίνεται με τις συντεταγμένες 
των κορυφών της στο τοπογραφικό διάγραμμα του 
Τμήματος Τοπογραφικού Σχεδιασμού και Μελετών 
της Διεύθυνσης Σχεδίου Πόλεως και Πολεοδομίας του 
Δήμου Αθηναίων, που συνοδεύει σε φωτοσμίκρυνση 
την παρούσα ρύθμιση, κατά παρέκκλιση της κείμενης 
νομοθεσίας. 



Άρθρο 43 

Το πρώτο εδάφιο της παρ. 3 του άρθρου 5 του ν. 
4018/2011 αντικαθίσταται ως εξής: 

«Αν ο εργοδότης επιθυμεί να απασχολήσει πολίτη 
τρίτης χώρας στην αγροτική οικονομία ή σε εκμετάλ¬ 
λευση της παρ. 1 του άρθρου 7 του ν. 3232/2004 (Α' 
48), όπως αντικαταστάθηκε με την παρ. Ια του άρθρου 


52 του ν. 3518/2006 (Α' 272), οφείλει να καταθέσει και 
αποδεικτικό καταβολής από τον εργοδότη στον ΟΓΑ 
(τις ασφαλιστικές εισφορές οι οποίες προβλέπονται από 
την ισχύουσα νομοθεσία που αντιστοιχούν σε διάστημα 
απασχόλησης δύο μηνών. Οι εισφορές που αντιστοιχούν 
στο υπολοιπόμενο διάστημα και μέχρι τη λήξη της σύμ¬ 
βασης εργασίας θα καταβάλλονται από τον εργοδότη 
ανά δίμηνο.)» 

Άρθρο 44 
Έναρξη ισχύος 

Η ισχύς των διατάξεων του παρόντος νόμου αρχίζει 
από τη δημοσίευσή του στην Εφημερίδα της Κυβερνήσεως. 

Παραγγέλομε τη δημοσίευση του παρόντος στην Εφημερίδα της Κυβερνήσεως 
και την εκτέλεσή του ως νόμου του Κράτους 


ΕΣΩΤΕΡΙΚΩΝ 

ΦΩΤΕΙΝΗ ΓΕΝΝΗΜΑΤΑ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΣΩΚΡΑΤΗΣ ΞΥΝΙΔΗΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 


Αθήνα, 22 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 

ΠΟΛΙΤΙΣΜΟΥ 
ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 22 Μαρτίου 2012 

